«Ипак Йўли» банки UnionPay картаси эгалари учун махсус акция старт олганини эълон қилди. Акция даврида мижозларга исталган турдаги харидлар учун кешбэк берилади.\nЭнди UnionPay картаси эгалари тўлов вақтида товар умумий қийматининг 5%ига эга бўлади. Энг катта кешбек 10 долларни ташкил этади. Яъни 200 доллардан қимматроқ товар сотиб олинганда, 10 АҚШ долларига тенг миқдор сақланиб қолади.\nАкция 2020 йилнинг 21 декабридан 2021 йилнинг 1 мартига қадар давом этади. Шу даврда UnionPay картаси эгалари фойдали харидларни амалга ошириш имкониятига эга бўладилар.\nUnionPay халқаро картаси хорижга сафарлар вақтида молиявий эркинлик, нақд пулга алмаштирмасдан харидларни амалга ошириш ва хизматга тўлов қилиш имконини беради, юқори даражадаги хавфсизликни кафолатлайди ҳамда максимал даражада фойдаланиш имконияти билан саёҳатлар вақтида ишончли ҳамроҳ ҳисобланади.\nКарта эгалари турли имтиёзларга эга бўлиб, минимал депозит ва йиллик хизмат кўрсатиш эмиссияси банк томонидан мутлақо бепул амалга оширилади. Шунингдек, «Ипак Йўли» банки ўзи орқали бирон-бир халқаро картани очганларга UnionPay картасини тақдим этади.\nUnionPay картасини «Ипак Йўли» банки орқали 10 дақиқа ичида, банкнинг исталган филиалида бепул очиш мумкин. Шунингдек, Ipak Yo‘li Mobile иловаси орқали уйга ёки офисга бепул етказиб бериш хизмати билан буюртма бериш мумкин.\nЕвропа тараққиёт банки Ўзбекистон банкларидан бирига синдикатли кредит ажратади


15:00 / 27 апрель 695 pdf Ўқиш режими + -\n11. Рамазон тақво ойидир. Рамазон мўмин кишига тақво малакасини бахш этувчи ойдир. Чунки бу ойнинг асосий хоссаси ҳисобланган рўза ибодатининг энг катта натижаси – бу рўзадорда тақво сифатини ҳосил қилишидир.\nАллоҳ таоло Бақара сурасида Рамазон рўзаси ҳақида шундай марҳамат қилади:\n«Эй иймон келтирганлар! Сизларга сизлардан олдингиларга рўза фарз қилгани каби рўза фарз қилинди, шоядки тақводор бўлсангиз», деб, рўзанинг асосий фазилатини, хусусиятини баён қилган.\n12. Рамазон саховат ойидир. Рамазонда хусусан садақа ва хайру эҳсонларнинг савоби янада кўп ва ажри улуғ бўлади. Шу боис, Расулуллоҳ соллаллоҳу алайҳи васаллам Рамазонда ҳар доимгидан ҳам кўра кўпроқ саховат қилар эдилар. Ибн Аббос розияллоҳу анҳумонинг таъбири билан айтганда, эркин шамолдан ҳам саховатли бўлиб кетардилар. Шунинг учун ҳам мусулмонлар қадимдан закот ибодатини Рамазон ойида адо этишга одатланишган.\n08:18 / 27 апрель 310\n13:07 / 27 апрель 2586\nКотиб Ибн Азҳар айтади .Ҳижрий 383 йили Бағдодда анчагача ёмғир ёғмай қўйди. Қози Исмоил ибн Ҳаммод намозгоҳга чиқиб, икки ракъат намоз ўқиди. Биринчи ракъатда Аъло давоми...\n196 08:00 / 08 август\n2637 16:00 / 10 март\nИбн Жарир дўстларига .Одамдан то ҳозирги вақтимизгача бўлган олам тарихини ёзиб берайми, деган. Улар ҳажми қанча бўлишини сўраган. Уларга тафсир ҳақида айтган давоми...\n972 12:15 / 25.06.2019\n1773 07:00 / 21.01.2019


Ең арзан гөш қай жерде? Базарлардағы жаңа баҳалар анықланды- Kruz.uz\n19:09, 28.05.2020 1972 0 Жәмийет\nӨзбекстан Республикасы Мәмлекетлик статистика комитети базарлардағы баҳалар ҳаққында мағлыўмат берди.\nКомитет Республика аймақларындағы орайлық дийхан базарларында 2020 -жыл 26-май күни тексериў өткерип, айырықша түрдеги азық-аўқат өнимлериниң минимал -максимал баҳаларын келтирип өтти.\nАтап айтқанда, мал гөши қара малдың гөши (сүйексиз гөштен тысқары) 37 000 сўмнан 65 000 сўмға шекем (кг)\nТексериў нәтийжелерине көре, 1 кг қара малдың гөшиниң (сүйексиз гөшинен тысқары ) минимал баҳасы Нөкис қаласының «Нөкис дийхан базары»нда белгиленген (37 000 сум). Қара малдың гөшиниң максимал баҳасы болса, Ташкент қаласының «Олой дийхан базары», «Фарҳод дийхан базары» ҳәм «Миробод дийхан базары»нда анықланды (65 000 сўм).\nҚой гөши 39 000 сўмнан 75 000 сўмға шекем (кг)\nҚой гөшиниң минимал баҳасы Ташкент қаласының «Миробод дийхан базары»нда (39 000 сум) дизимге алынған. Максимал баҳасы болса, Ташкент қаласының «Олой дийхан базары»нда (75 000 сум) анықланды.\nКартошка 1 500 сўмнан 7 000 сўмға шекем (кг)\nАлып барылған тексериў нәтийжелерине көре, картошканың минимал баҳасы Термиз қаласының «Орайлық дийхан азық-аўқат базары»нда белгиленген (1 500 сўм). Максимал баҳасы Ташкент қаласының «Олой дийхан базары»нда (7 000 сум) жазылды.\nПияз 500 сўмнан 3 000 сўмға шекем (кг)\nПияздың минимал баҳасы Термиз қаласының «Орайлық дийхан азық-аўқат базары»нда (500 сўм) дизимге алынды. Максимал баҳасы болса, Ташкент қаласының «Олой дийхан базары»нда анықланды (3 000 сўм).\nГешир 1 000 сўмнан 5 000 сўмға шекем (кг)\nГешир өниминиң минимал баҳасы Жыззах қаласының «Ески қала дийхан базары», Термиз қаласының «Орайлық дийхан азық-аўқат базары» ҳәм «Термиз қаласы дийхан азық-аўқат базары», Ферғана қаласының «Орайлық дийхан базары», Ташкент қаласының «Миробод дийхан базары» ҳәм «Фарҳод дийхан базары»нда (1 000 сўм) белгиленген. Максимал баҳасы Ташкент қаласының «Олой дийхан базары» ҳәм «Миробод дийқан базары»нда (5 000 сўм) анықланды.\nМәйек 6 000 сўмнан 13 000 сўмға шекем (10 дана )\nМәйектиң минимал баҳасы Гүлистан қаласының «Гүлистан дийхан базары»нда дизимге алынды (6 000 сўм). Максимал баҳасы Ташкент қаласының «Олой дийхан базары»нда белгиленди (13 000 сўм).\nГүриш 4 000 сўмнан 18 000 сўмға шекем (кг)\nТексериў нәтийжелерине көре, гүриш өниминиң минимал баҳасы Термиз қаласының «Орайлық дийхан азық-аўқат базары» (жергиликли жетистирилген гүриш) ҳәм Гүлистан қаласының «Гүлистан дийхан базары»нда дизимге алынған («Ғәрезсизлик» сортлы жергиликли гүриш 4 000 сум). Максимал баҳасы болса, Ташкент қаласының «Олой дийхан базары»нда анықланды. («Лазер» сортлы гүриш 18 000 сум).\nӨсимлик майы 8 400 сўмнан 14 500 сўмға шекем (литр)\nТексериў нәтийжелерине көре, өсимлик майының минимал баҳасы Ташкент қаласының «Миробод дийхан базары»нда (жергиликли пахта майы 8 400 сўм) анықланды. Максимал баҳасы болса, Ташкент қаласының «Олой дийхан базары»нда (айғабағар майы 14 500 сўм) анықланған.\nҚумшекер 5 500 сўмнан 7 000 сўмға шекем (кг)\nТексериў нәтийжелерине көре, қумшекер өниминиң минимал баҳасы Ташкент қаласының «Олой дийхан базары», «Фарҳод дийхан базары», «Миробод дийхан базары», «Ески жўва дийхан базары» ҳәм «Қойлық дийхан базары»нда (5 500 сўм) анықланды. Максимал баҳасы Ташкент қаласының «Миробод дийхан базары»нда (7 000 сўм) анықланған.


МЕҲР УЛАШИБ ЯШАНГ Хайру саховат, инсонпарварлик ва мурувват халқимизга хос азалий қадрият. Айниқса, кўнгли ўксик инсонларга меҳр кўрсатиш, қалбларига қувонч улашишни шу юртда яшаётган ҳар бир юртдошимиз ўзининг инсонийлик бурчи деб билади.\nҲАРБИЙ ХИЗМАТЧИЛАРГА ЯНГИ УЙ-ЖОЙЛАР Қорақалпоғистон Республикаси Нукус шаҳрида Давлат хавфсизлиги хизмати Чегара қўшинлари ҳарбий хизматчилари ва уларнинг оила аъзоларига 48 хонадондан иборат янги уй фойдаланишга топширилди.\n«АЛ-ҲАКИМ»ДАГИ ЧЕВАРЛАР Сафар инсонга кўп нарса беради. Водийнинг сўлим Андижон вилоятига сафаримиз Жалақудуқ туманидан бошланди. Ўтмишда сувга сероб қудуқларга макон бўлган бу масканда меҳнаткаш, эртанги кундан умиди катта инсонлар истиқомат қилишади.\nМУАММОЛАР ЕЧИМИНИ ТОПМОҚДА Қийнаётган муаммоларни ўрганиш асносида яна қандай қулайликлар яратиш зарурлигини билиб олмоқдамиз, – дейди Тошкент ҳарбий округи қўшинлари қўмондони полковник Зокир Сайфудинов.\nҲАРБИЙЛАР САЛОМАТЛИГИНИ МУСТАҲКАМЛАШ ЙЎЛИДА Мудофаа вазирлиги Санитария-эпидемиология назорат марказига янги, замонавий тиббий асбоб-ускуналар олиб келинди. Ўрнатилган жиҳозлар аллақачон ҳарбий хизматчилар ва уларнинг оила аъзоларини кўрикдан ўтказишда қўл келмоқда.\nЭНГ ҚАДРЛИ НЕЪМАТ Тошкент шаҳрининг Яшнобод туманидаги Олмос маҳалласида жойлашган ҳарбий шаҳарчада ҳарбий хизматчилар ва уларнинг оила аъзоларининг ижтимоий ҳимоясини мустаҳкамлашга қаратилган тадбир бўлиб ўтди.\nФАРҒОНА ҲАРБИЙ ГОСПИТАЛИДА Юртимизда ҳарбий хизматчилар ва уларнинг оила аъзоларини ижтимоий ҳимоя қилиш ва уларга сифатли тиббий хизмат кўрсатиш борасида бир қатор чора-тадбирлар амалга оширилмоқда.\nКАМИЛАНИНГ УШАЛГАН ОРЗУСИ Йил бошида пойтахтимизнинг Яшнобод туманидаги «Олмос» маҳалласида ҳарбий хизматчилар оилалари учун қурилган уйга кўчиб ўтдик. Биласизми, ҳарбий шаҳарчада истиқомат қилишнинг гашти ўзгача бўларкан. Менга манзур жиҳати, бу ерда қўни-қўшничилик алоқалари яхши йўлга қўйилган. Фарзандларингиздан хавотирланмайсиз.\n96 НАФАР ФУҚАРОГА ИШГА КИРИШ ЙЎЛЛАНМА БЕРИЛДИ Яшнобод туманидаги Олмос маҳалласида ҳарбий хизматчиларнинг оила аъзолари учун бўш иш ўринлари меҳнат ярмаркаси ташкил этилди. Қатор муассасалар ўзининг саккиз юзга яқин бўш иш ўринлари билан иштирок этди.\nТАНИ СОҒЛИК – ТУМАН БОЙЛИК Ҳарбий ҳаво кучлари қўмондонлигига қарашли ҳарбий қисм ҳарбий хизматчиларнинг оила аъзолари учун Тошкент вилояти, Қибрай тумани тиббиёт бирлашмаси тасарруфидаги 27-оилавий поликлиникада бепул тиббий кўрик ташкил этилди.


Cана : 05-06-2018 / Жамият, Миллий тикланиш ДП / кўрилди: 410\nТемирчи, Шибирғон, Дўрмон МФЙлар ўтказилган учрашувларда депутатга кам таъминланган, ижтимоий ҳимояга муҳтож ва уюшмаган аҳоли вакиллари томонидан кўплаб мурожаатлар бўлди.\nХусусан, Темирчи МФЙ Бойлар қишлоғида яшовчи 1992 йилда туғилган уюшмаган ёш Вазира Бўронова худудга қарашли 26- мактабгача таълим муассасасига ёрдамчи –тарбиячи вазифасига ишга жойлаштирилди. Шунингдек, Шибирғон МФЙ Шибирғон қишлоғида яшовчи 1995 йилда туғилган Тўхтабегим Яндашова ҳам мазкур тарбия масканида депутат кўмагида тарбиячи сифатида ўз иш фаолиятини бошлади.\nБундан ташқари шу ҳудудда яшовчи II гуруҳ ногирони, кам таъминланган, 3 нафар вояга етмаган фарзандлари билан қийналиб қолган Ботир Хўжаевга депутат ташаббуси билан ҳомийлар ёрдамида моддий ва маънавий кўмак, руҳий мадад берилди.\n-Депутатдан жуда миннатдорман,-дейди Ботир Хўжаев. -Бизни йўқлаб келганларидан бошимиз осмонга етди. Бетоблигим аёлим ва фарзандларимни тушкун аҳволга солиб қўйгани, рост. Бугунги эътибордан, ёрдамдан хурсанд бўлдим. Кутилмаган ташриф хонадонимизга файз келтирди, раҳмат айтаман.\nДўрман МФЙда яшовчи боқувчисини йўқотган, ёлғиз фарзанди тарбиясида бўлган Зулайхо Мухаммедова ҳам депутатга қурилиши тугалланмаган уйининг бир қисмини тугаллашга ва таъмирлашга амалий ёрдам сўраб мурожаат этди. Ушбу мурожаат юзасидан депутат иш олиб борди. Унинг назорати остида Агросаноат мажмуи касаба уюшмаси туман қўмитаси томонидан ажратилган 10 млн сўм миқдордаги маблағ эвазига уй тўлиқ таъмирланди ва том қисми шифр қилиб берилди.\nТурли об-ҳаво шароитида ноқулайликлар келтириб чиқарувчи Шофиркон тумани Дўрман МФЙга қарашли 600 метрли Дўстлик кишлоғи йўллари ҳудуд аҳолисининг мурожаати асосида депутат Дилафрўз Аҳмедованинг саъй-ҳаракатлари орқали туман йўллардан фойдаланиш унитар корхонаси томонидан асфальтлаштирилиб берилди.\nЛойиҳа доирасида депутатнинг аҳоли билан учрашувлари давом этмоқда.


Mi6x: арзон смартфонлар қироли энди Ўзбекистонда! - Terabayt.Uz\nMi6x: арзон смартфонлар қироли энди Ўзбекистонда!\nMi5x/Mi A1 моделларининг яхши сотилгани Xiaomi компаниясини илҳомлантира олди. Бу орқали ишлаб чиқарувчи ўрта нархли смартфон моделларини ҳам яхши сота олишига ишонди. Mi6x "аждоди" бўлмиш Mi5x моделидан тубдан фарқ қилади: замонавий дизайн, янгиланган дастурий таъминот тизими, яхши имкониятли камера.\nДевайс ромдан холи бўлган олд панели ҳамда қўш сенсорли бош камераси билан ўзига хос.\nШу билан бирга, Mi6x модели ҳам яхши жиҳатлар билан бирга, камчиликдан ҳам холи эмас. Қуйида ушбу смартфонни яқиндан ўрганамиз.\nҚадоқни очганда ...\nҚадоқда Mi6x смартфони билан бирга USB Type-C кабели, 5В/2А стандартида ток ўтказувчи қувватлаш кабели, шаффоф тусдаги силикон чехол, SIM-картлар бўлмачасини чиқариш учун тўғноғич, 3,5 мм ҳажмдаги аудио туйнук ўрнига Type-C переходниги мавжуд. Ҳа, бу телефонда стандарт шаклдаги аудио туйнук йўқ. Бундай техник ечим ниҳоят, ўрта нархли смартфонлар дизайни учун ҳам одатий ҳолга айланмоқда.\nЮқорида қайд этганимиздек, туркумнинг аввалги авлод смартфонлари билан таққослаганда, Mi6x дизайни — Xiaomi бир қадам олға борган. Замонавий «тўлиқ экранли» дизайн смартфон олд панелини кўркам кўринишга келтирган.\nMi6x олд панелидаги юқори ва қуйи ҳошиялар сезиларли даражада қисқарган. Экран қирраларининг ясси юмалоқ шаклда ишлангани эса смартфонга 2018 йилнинг шукуҳини, салобатини бағишлаган. Айнан шу жиҳатлар эвазига смартфон жозибадор, юпқа ҳамда бир қарашда мафтункор кўринишга эга бўлган.\nMi6x корпуси тўлиқ металлдан ишланган, унинг йиғилиши юқори сифатли. Корпус қалинлиги 7,3 мм (бир оз бўртиб турган камера модулини ҳисобга олмаганда), вазни — 168 грамм.\nДевайс ўлчамлари: 158,8 х 75,54 х 7,3 мм, вазни — 166 грамм.\nMi6x корпуси ёнларининг бир оз ясси ва қайрилма бўлгани туфайли, смартфон сирғанчиқ, бироқ ундан ғилофсиз ҳам қўрқмай фойдаланиш мумкин. Юпқа ромлар ҳисобига, шунингдек 18:9 нисбатли чўзинчоқ экран боис телефон аппаратини бир қўлда ҳам бемалол бошқариш мумкин.\nMi6x савдога 5 хил рангдаги корпусларда чиқарилмоқда: қора, кўк, пушти, тилла ранг ҳамда қизил.\nКлавиш ҳамда порт жойлашуви ўзгаришсиз қолган.\nДевайс корпусининг ўнг томонида — овозни бошқариш учун чўзинчоқ тугма ҳамда унинг ярмича келадиган ўчириб-ёқиш тугмаси бор.\nMi6x томида — инфра қизил порт ҳамда қўшимча микрофон бор.\nКорпус қуйисида — суҳбат микрофони, динамик ҳамда USB Type-C порти мавжуд.\nMi6x дисплейининг остида суҳбат динамиги, олд камера модули ҳамда ёруғликни аниқлаш датчиги, оралиқ-масофа сенсори ҳамда ҳодисалардан хабар берувчи светодиодли индикатор бор.\nЭнди экран остидаги тугмалар ўрнини виртуал клавишлар эгаллаган. Шу билан бирга, смартфонни бирор хатти-ҳаракат билан ҳам бошқарса бўлади. Қуйида улар ҳақида ҳам маълумотни тақдим этамиз.\nТелефон аппаратига илк назар солганда бош камеранинг бўртиб турган модуллари бир оз қўпол таассурот қолдириши мумкин. Аниқ-тиниқ кўриниб турибдики, бундай ечим iPhone X флагманидан ўзлаштирилган, унинг корпусдан бир неча миллиметр бўртиб туриши ҳам шундан. Натижада, смартфон орқаси билан ерга ётқизилганда, ўйнаб туради.\nОрқа панелда бармоқ изи сканери учун ҳам жой ажратилган. Анъанага кўра бу сенсор аниқ ва тезкор ишлайди.\nXiaomi Mi 6X учун диагонали 5,99 дюймли, пиксел сиғими Full HD+ (2160 х 1080 пикселли) дисплей танланган.\nIPS-матрица Tianma технологияси асосида ишлаб чиқарилгани — Mi6x моделининг устун томонларидан бири. Натижада, сурат сифати фойдаланувчида таассурот қолдиради.\nXiaomi Mi 6X экранининг ранг-тасвир узатиши бир меъёрда. Экранда визуал оғиш ва камчилик кўзга ташланмайди. Контраст даражаси - 1:1259.\nВизуал жиҳатдан Xiaomi Mi 6X дисплейини илиқ ёки совуқ ҳароратли дейиш хато. Унинг тасвир узатиши нейтрал. Шу билан бирга, экраннинг ёруғлик диапазони ҳам ҳайрон қолдиражи -- 1 дан 384 кд/м² гача!\nЯъни, қуёшли кунда ҳам ташқарида экран тасвирни яхши намойиш қилади. Смартфоннинг минимал ёруғлик даражаси ҳам яхши бўлгани боис, ундан тунги шароитда ҳам кўзни эҳтиёт қилган ҳолда фойдаланиш мумкин. Тасвир ёрқинлиги ва дисплей сифатига кўра Xiaomi Mi 6X экранини Redmi Note 5 экрани билан тенглаштириш мумкин.\nПроцессор ва платформа самарадорлиги\nMi5x/Mi A1 моделларида Qualcomm Snapdragon 625 чипсети ўрнатилган бўлса, янги девайс платформа самарадорлиги бир оз ошган.\nСаккиз ядроли Qualcomm Snapdragon 660 процессори, 4 ёки 6 гигабайтли тезкор ҳамда 64 ёки 128 гигабайтли доимий хотира платформа самарадорлиги учун аҳамиятли. AnTuTu бенчмаркида смартфон 139 минг балл тўплаган. Mi5X (Snapdragon 625) билан таққослаб кўрилганда унинг самарадорлиги 51% га ошган.\nXiaomi Mi 6X процессори икки кластерли: ҳар бири 4 ядродан таркиб топган, частота интервали биринчисида 2,2 ГГц, иккинчисида — 1,84 ГГц.\nXiaomi Mi 6X моделида графикани ишлашга Adreno 512 видео картаси масъул. Чип тезкорлиги ва самарадорлиги кўзга ҳам дарров ташланади: Real Racing 3 каби график-тасвирга бой ўйинларда ҳам кадрларнинг частота алмашуви секундига 60 тани ташкил қилади. Яъни, бу борада муаммо йўқ.\nХотиранинг маълумотни ёзиш тезкорлиги ҳам юқори, бироқ флагманларники каби эмас. Мисоли Redmi Note 5 моделидаги каби.\nXiaomi Mi 6X'даги тезкор хотира сиғими 6 ГБ, доимий — 64 ГБ.гача етади. Сотувда 4/64 ҳамда 6/128 ГБ талқинлари ҳам бор. Доимий хотирани microSD ёрдамида катталаштириш имкони мавжуд эмас.\nSIM-картага мўлжалланган бўлмача фақат иккита NanoSIM карталарни қўллаб-қувватлайди. Дарвоқе, мана шу бўлмача ҳам металлдан тайёрланган, пластик эмас.\nXiaomi Mi 6X бош камераси учун Sony IMX486 сенсори танланган ва бу модулнинг ёруғлик тақсимловчи қурилмаси f/1.75 стандартли ҳамда Redmi Note 5 Pro каби бу талқин ҳам 12 мегапикселли аниқлигидаги суратлар олади.\nЁрдамчи Sony IMX376 сенсори эса 20 Мп сиғимли. Бош камерада портрет режимида суратга олишда "сунъий ақл" функцияси татбиқ қилинган. Бу сенсорда икки карралик яқинлаштириш функцияси бор.\nXiaomi Mi 6X селфи камераси учун 20 мегапикселли Sony IMX376 сенсори танланган ҳамда бу камера ҳам светодиодли фоточақноқ ва "сунъий ақл" функциясига эга бўлган. Яъни, шароитдан келиб чиқиб камера ўзини созлай олади ва сифатли суратлар муҳрлайди.\nКамеранинг сурат олиши ёмон эмас. Бироқ, ёруғлик паст шароитда деталлар бир оз йўқолиб қолади.\nОрқа фони ғира-шира портрет режими ҳам кўпчилик учун айни муддао.\nОлд камерадаги Sony IMX386 модули ҳам яхши сурат олади. Бу сенсорда сурат олаётганда имкон қадар тасвирни "чиройли қиладиган" функцияларни ўчириб қўйиш керак. Акс ҳолда, камера деталларни яхши муҳрламайди.\nБош камерада 4К сиғимли видео тасвирга олиш мумкин, шунингдек секинлаштирилган видео ҳам олиш мумкин. Видео суратга олганда суратни рақамли барқарорлаштириш функцияси ҳам бор.\nВидео тасвирдаги сурат сифати ёмон эмас, овоз ҳам яхши.\nXiaomi Mi 6X моделидаги Симсиз алоқа интерфейслари қаторида Wi-Fi 802.11ac, Bluetooth 5.0 (aptX HD, LDAC кодеклар), шу билан бирга маиший техникани бошқариш учун инфра қизил портни айтиш мумкин.\nXiaomi Mi 6X смартфонида NFC модули йўқ ва бу ким учундир жиддий камчилик. Смартфон LTE тармоғининг 3 ва 7 диапазонларини қўллаб-қувватлайди, яъни унинг Ўзбекистонда 4G тармоғида ишлаши билан муаммо йўқ.\nXiaomi Mi 6X алоқанинг 4G VoLTE, Wi-Fi (802.11 ac), Bluetooth 5 LE, GPS + ГЛОНАСС тармоқларини қўллаб-қувватлайди. Гаджетда USB Type-C порти ҳам мавжуд.\nXiaomi Mi 6X смартфони Android 8.1 Oreo операцион тизимининг ўзлаштирилган MIUI 9 талқини бошқарувида фаолият кўрсатади.\nЎзига хос жиҳатлар\nСуҳбат динамигининг овоз заҳираси юқори ҳамда шовқин жойда ҳам суҳбатдошни яхши тинглаш мумкин.\nМикрофон фаолияти билан ҳам муаммолар йўқ. Асосий динамик ҳам товушни баланд пардада жаранг сочади.\nВибро қўнғироқ жуда кучли бўлмаса ҳам, чўнтакда осон сезилади.\nСмартфонни хатти-ҳаракат билан бошқариш\nMIUI операцион тизимининг ўзига хосликларидан бири шуки, смартфонни моддий тугмаларсиз ҳам, ҳаракат ёрдамида бошқариш мумкин.\nМисол учун, иш столини очиш учун экраннинг пастки қисмидан бармоқни қуйига тортишингиз керак бўлади. Шунингдек, бармоқни экранга ушлаб туриш, чап ёки ўнг ёнга суриш орқали ҳам фойдаланилаётган дастурларни чақириб олиш мумкин бўлади.\n"Қувват тоши" имкониятлари\nXiaomi Mi 6X аккумуляторининг электр токи сиғими 3010 мА соатни ташкил қилади. Уни QuickCharge 3.0 технологиясига кўра тезкор қувватлаш имкони ҳам мавжуд.\nSnapdragon 660 чипи қувватни тежашда унчалик ҳам моҳир эмас.\nБир маротаба қувватлаб, смартфондан ўртача фойдаланганда, тўлиқ қувват унга тахминан 1,5 кунга етади. Бу эса бир неча соатлик интернетдан фойдаланиш, ёзишмалар, бир неча соат мусиқа тинглаш, сурат олиш ва ярим соат ўйин ўйнаш дегани.\nQuick Charge 3.0 ёрдамида Xiaomi Mi 6X смартфони аккумуляторини 1 соат ва 20 дақиқа ичида тўлиқ қувватлаб олиш мумкин. Қадоқдаги қувватлаш мосламаси эса смартфонни икки соатда қувватлайди.\n253 долларга девайснинг 4+64 ГБ хотирали талқинини, 285 доллар эвазига 6+64 ГБ хотирали талқинини, 316 долларга эса 6+128 ГБ талқинини харид қилиш мумкин. Смартфон 2018 йилнинг 27 апрелидан бошлаб сотувга чиқарилди. Таққослаш учун айтамиз, Snapdragon 660 чипига эга бўлган Meizu 15 модели учун $396 доллар сўралмоқда.\nЎзбекистонда эса 6+64 ГБ хотирали талқин 2,2 миллин сўмдан бошлаб сотилмоқда.\nXiaomi Mi 6X моделининг жузъий камчиликлари хусусида тўхталганда тўловларни қисқа масофада контактсиз тўлаш имконини берадига NFC модулининг йўқлигини айтиш керак.\nКамера ҳам бундан яхшироқ бўлиши мумкин эди. Бироқ, смартфон флагман эмас, ўрта даражалаи, нархи ҳам анча паст.\nXiaomi Mi 6X дизайни ва корпуси ниҳоятда жозибадор, бироқ Xiaomi корпусдан 2 миллиметр бўртиб турган бош камера модули орқали бундай гўзалликка путур етказган.\nЭкран, дизайн, текзор процессор — буларнинг бари юқори сифатли, айниқса нарх билан солиштирганда.\nМаълумотларга кўра, смартфон халқаро бозорга Xiaomi Mi A2 номи билан чиқарилади. Бу ўтган йилги Mi A1 девайсининг меросхўри бўлиб, бу модел ҳам "тоза" Android тизимига эга бўлади.\nXiaomi Mi6X моделининг техник жиҳатлари:\nАлоқа тармоқлари: GSM (850/900/1800/1900 МГц), WCDMA/HSPA (900/1800/1900/2100 МГц), FDD-LTE (B1, B3, B5, B7, B8, B34, B38, B39, B40, B41), TD-SCDMA, CDMA;\nПлатформа: Android Oreo'ниг MIUI 9 талқини;\nДисплей: 5,99", 2160 х 1080 белги, 18:9, 403ppi, 1500:1, IPS;\nБош камера: қўш сенсорли, 12 Мп, (Sony IMX486, 1,25 мкм, f/1.75) + 20-Мп (Sony IMX376, 2 мкм, TetraCell, f/1.75), 4К@30fps;\nСелфи камера: 20 Мп, Sony IMX376, 2 мкм, TetraCell;\nПроцессор: 8 ядроли, 4 x 2,2 ГГц + 4 x 1,8 ГГц, Qualcomm Snapdragon 660;\nВидео карта: Adreno 512 650 МГц;\nОператив хотира: 4/6 ГБ LPDDR4X;\nИчки хотира: 64/128 ГБ eMMC 5.1;\nҚўшимча хотира: йўқ;\nGPS ва ГЛОНАСС: бор;\nBluetooth 5.0 HID: бор;\nҚўшимча: Wi-Fi (802.11a/b/g/n/ac), 2x2 MU-MIMO, USB Type-C;\nБармоқ изи сканери: бор;\nАккумулятор: 3010 мА соат, QuickCharge 3.0 18W;\nЎлчамлари: 158,7 х 75,44 х 7,3 мм;\nВазни: 168 грамм.\nTerashop.uz 1 870 000 сўм (64 GB Black) Сотиб олиш\nқўшимча хотира картаси йўқ\nкамера модули бўртма\n#арзон смартфон #Xiaomi Mi 6X


Жанубий Корея билан кимё соҳасида илмий-тадқиқот институти ташкил этилади – Газета.uz\nШавкат Мирзиёев Жанубий Корея билан ҳамкорликда кимё соҳасида илмий-тадқиқот институти ташкил этиш бўйича топшириқ берди.\nLotinchada 24 феврал 2020, 18:43 Иқтисодиёт\nЎзбекистон президенти Жанубий Корея билан ҳамкорликда илмий-тадқиқот институти ташкил этиш ҳамда Тошкент кимё технология институтида мутахассисликлар ва ўқув дастурларини такомиллаштириш бўйича кўрсатмалар берди, дея хабар қилди давлат раҳбари матбуот хизмати.\nПрезидент иштирокида кимё саноатини ислоҳ қилиш бўйича истиқболли режалар ҳамда жорий йилда амалга ошириладиган асосий вазифалар муҳокамасига бағишланган йиғилиш 24 февраль куни ўтказилди. Танқидий-таҳлилий руҳда ўтган йиғилишда соҳани ислоҳ қилиш, корхоналар самарадорлиги ва салоҳиятини ошириш бўйича вазифалар белгиланди.\nЙиғилишда ушбу тармоқда таълим ва илм-фанни такомиллаштириш, замонавий кадрлар тайёрлаш жуда муҳимлиги таъкидланди. Илм-фан ва ишлаб чиқариш ўртасидаги алоқани мустаҳкамлаш, бунинг учун тадқиқотларнинг соҳа корхоналари эҳтиёжига ҳамоҳанглигини таъминлаш зарурлиги кўрсатиб ўтилди.


Буюк саркарда ҳаёти ҳақида ёзилган трилогия - UzTV New York, Inc.\n04/05/2016 | Filed under: HISTORY,UZ TV NEWS | Posted by: admin\nТарихий воқеалар турли вақтларда юз беради ва улар тарих нуқтаи назаридан ўзига хос мантиққа эга. Бироқ, ёзувчи бадиий асар яратар экан турли давр ва макондаги воқеаларни бир мақсад, ягона бадиий-фалсафий, ижтимоий-сиёсий концепция асосида бирлаштиради. Натижада, кўз олдимизда бутун бир сулолалар, узоқ тарихлар, бир неча ўнлаб мамлакатлар кечмиши билан боғлиқ тарихий асар яратилади.\nБуюк АмирТемурнинг бадиий образи ифодаланган асарлар ҳам шулар жумласидандир. Муҳтарам Юртбошимиз ўзининг «Юксак маънавият – енгилмас куч» асарида таъкидлаганидек, “Тенгсиз азму шижоат, мардлик ва донишмандлик рамзи бўлган бу мумтоз сиймо буюк салтанат барпо этиб, давлатчилик борасида ўзидан ҳам амалий, ҳам назарий мерос қолдирди, илм-у фан, маданият, бунёдкорлик, дин ва маънавият ривожига кенг йўл очди”.\nДемак, биз Амир Темурнинг ҳаёти, фаолияти ва дунёқарашини ёш авлодга етказишимиз ва бунинг учун аввало буюк Соҳибқирон Амир Темурнинг бадиий қиёфасини яратишимиз лозим. Чунки илмий асардаги ҳар томонлама асосланган мулоҳазадан кўра, бадиий асар замирига сингдириган тушунча ўқувчига тез етиб боради. Лекин бу вазифани бажариш ёзувчидан улкан билим, нозик дид, юксак идеал, катта маҳорат ва меҳнат талаб қилади. Шунинг учун буюк Амир Темур ҳақида асар ёзишга ҳамма ҳам киришавермайди.\nАмир Темур ва у яшаган даврга оид манбаларни тўплаш ҳамда янги бадиий-эстетик тамойиллар асосида идрок этиш адабиётшунослигимиз олдида турган муаммолардан ҳисобланади. Истеъдодли ёзувчи Нурали Қобулнинг «Буюк Турон амири ёхуд ақл ва қилич», «Етти иқлим ҳоқони ёхуд аҳд ва тахт» ҳамда «Султоннинг сўнгги куни ёхуд Амир Соҳибқирон ва Тўхтамишхон» номли трилогияси ана шу улкан муаммонинг ечимига бағишланган. Ҳар учала роман ҳам асосан XIII-ХIV асрлар тарихидаги йирик воқеаларнинг тасвирига, хусусан, Амир Темур ва унинг яқин кишилари фаолиятига бағишланганлиги, муаммолар тизими, кўп тармоқли образлар ҳамда улар зиммасига юкланган поэтик ғоялари билан ўзаро яхлитлик касб этади.\nМодернизм, постмодернизм, Лотин Америкасининг сеҳрли романлари ёки мини-роман каби романнинг турли шаклларига қизиқиш кучайган бир пайтда бир неча асрларни қамраб олган улкан роман-трилогия яратиш учун ижодкорда катта маънавий жасорат ва билим бўлиши керак.\nМуаллиф бадиий асар тематикасини белгилар экан, бутун олам, табиат ва инсониятнинг азалий боғлиқлигини теран англаган ҳолда маданий-тарихий реалликни, бу орқали санъат, жумладан, бадиий адабиётнинг кўпрежали ва бой имкониятини қоғозга туширган. Бадиий тафаккури орқали улкан географик ҳудудга тегишли бўлган халқ, миллат, дин, давлат ва жамиятларнинг характер қирралари ҳақида сўз юритади. Буни биз Темурнинг туғилиши ва мўъжизавий тарзада улғайиши, теран ақлга эгалиги ҳамда 4 ёшда ёзиш, 10 ёшда Қуръонни хатми қилгани ва 16 ёшда ҳарбий қудрати, саркардалик салоҳиятини кўрсатгани билан боғлиқ саҳналарда кўрамиз. Ёзувчи халқ эртак ва достонлари қаҳрамонларига хос сифатлар орқали Темурни тасвирлар экан, муболағага йўл қўймайди.\nТрилогия таркибига кирган романларнинг ҳар бири ўзига хос мустақил асардир. Айниқса, «Султоннинг сўнгги куни ёхуд Амир Соҳибқирон ва Тўхтамишхон» романида ёзувчи бадиий-фалсафий, ижтимоий-сиёсий концепцияси, ҳарбий стратегик қарашлари ва ўзбек тилининг софлиги учун курашиши акс этган, десак адашмаймиз. Асардаги тарихий ҳақиқатнинг бадиий ҳақиқатга айланиши, бадиий тўқиманинг реал ҳақиқатни очишдаги ўрни шартли равишда муаллиф ижодий лабораториясида жиддий қайта ишланган. Натижада тарихнинг биз билмаган қирралари турли сюжет чизиқлари, композицион яхлитлик, бадиий ифода воситалари, поэтик манзара, портретнинг характер очишдаги ўрни, тил орқали персонажлар руҳиятининг тасвири кабилар бебаҳо бадиий талқинни юзага келтирган.\nУмуман олганда, Нурали Қобулнинг мазкур романи ўзбек адабиётшунослари олдига қатор поэтик муаммоларни ҳал этиш вазифасини ҳам қўядики, улар, албатта, олимларни, тадқиқотчиларимизни, энг муҳими китобхонни бефарқ қолдирмайди.


Ўш ва Жалолободда уйи куйганларга ким ëрдам беради?\nЎшдаги ўзбек маҳаллаларидан бирининг вертолëтдан олинган тасвири.\nШоир яшаган уй ўрнида эса бугун фақат култепа қолди¸ холос.\nШоирнинг укаси Маҳмуд Раҳмонов оиласи ҳам бугунги кунда кўчада қолди. 4 фарзанди, 2 келини ва 3 невараси билан қариндошлари уйида яшаётган Маҳмуд Раҳмоновга кўра, уйи бутунлай ёниб битган.\nМаҳмуд Раҳмонов: Уйим 6 сўтик эди. Олти хона¸ ошхона ва подвали ҳам бор эди. Бирданига қилмаганмиз. 1992 йилдан бери озгина қисми¸ озгина қисми қилиб қурганмиз. Қўлимизда ортиқча пулимиз бўлганда. 2000 йилгача шу ҳолга келтирганмиз. Битган уйда 10 йил яшадикда энди.\nОзодлик: Маҳмуджон ака¸ уйингизнинг қанча фоизи ëнди?\nМаҳмуд Раҳмонов: Фақат девори қолдида. 100 фоиз яроқсизда энди.\nОзодлик: Қанча зарар кўрганингизни ҳисоблаб кўрдингизми?\n- Зарарни энди¸ мисол учун ота-онамиздан қолган¸ аяларимиздан қолган нарсалар эдида энди. 50 йиллик рўзғорда (чуқур хўрсиниб) Келинимнинг сеплари бор эди. Қизимни 18 ёшда узатамиз дегандик. Қизимизга қилиб қўйган сеплар бор эди. Ҳаммаси ёниб кетди. Уйимизга ўт қўйиб бўлгач машинамизни ҳам олиб чиқиб кетишди. Матиз эди¸ дейди Маҳмуд Раҳмонов.\nЎшлик Шарофиддин Собиров уйи ёнган ўнлаб ўшликлардан бири. Унинг айтишича, тахминан 60-70 минг АҚШ доллари турадиган уйидан, бугунги кунда ҳатто деворлари ҳам қолмади.\n- Тўққиз хонага қўшилган ошхона¸ яна ҳаммомлар бор эди. Ҳаммаси ёниб кетди. Фақатгина ҳаммом қолди. Бетон билан ўралган бўлгани учун ҳаммомнинг ичи қолган. Қолган ҳаммаси ëниб кетган. Тахминан олганда уйимиз 60-70 минг долларлик уй эди. Ичида мол-мулкларимиз бор эди. 60-70 минг доллар атрофида зарар кўрдик ҳозир биз, дейди Шарофиддин Собиров.\nЖалолободлик тадбиркор Дилмурод Турғунбоев эса ёниб битган мол-мулкининг ҳисобини қилар экан, унинг салмоғи анча катта эканини айтади.\n- Уйимизнинг ичида ишхонамиз ҳам бор эди. Мебелний цехимиз бор эди. Бу ëқда саккиз хона уйимиз бор эди. 8 сўтик эди. 100 фоиз ëниб кетди. Ҳаттоки темирлар ҳам эриб кетган. Қалин темирлар ҳам эриб кетган. Шишалар эриб оқиб кетган. Ойналар худди пластмасса эриб оқиб кетгандай эриб кетди. Умуман ҳеч нарса қолмади. Ҳатто документларимизни ҳам олиб чиқа олмадик. Ўзимизнинг жонимизни сақлаб қолдик¸ холос. Менинг ишхонамда 10 та оила ишларди. 10 та оилани боқаëтган ишхона эди. Мебелний цехимнинг ўзида 45 минг долларлик нарса бор эди. Янги товарлар¸ нарсаларни олиб келган эдим. Уйимизга эса яқинда харидор келган эди. Сотмаган эдик. 100 минг долларга сўраган эди, бермаган эдик. Ичидаги нарсасини санаманг. Унинг ичида анча нарса бор эди. Ҳаммаси куйиб кетди. Гарнитурларимиз¸ ошхонадаги нарсалар¸ стенкалар – умуман ҳамма хона тўлиқ созланган эдида. Ҳаммаси ёнди, дейди Дилмурод Турғунбоев.\nУйи ёниб уйсиз қолган ўшликлар ҳали ўзлари учун бирор бир кўмак таклиф қилинмаётганидан нолишади.\n- Маҳалла кенгашларидан "уйи куйган" деган справка олаяпмиз. Буни олиб бориб пожарний отделлардан справка оламиз экан. Кейин Финполицияга заявление берамиз экан. Шундан кейин бир нарса бўлиши мумкин. Лекин ҳозир ҳеч гап йўқ. Қанақа ëрдам беради¸ қанча суммада ëрдам беради¸ нима қилади ҳеч гап йўқ. Фақат ҳужжатларни тайëрлаб юрибмиз ҳозир, дейди Шарофиддин Собиров.\nЎш вилоят губернатори ўринбосари Талай Зикировга кўра, уйсиз қолган ўшликларга кўмак кўрсатиш бўйича махсус комисия тузилиб иш бошлади.\n- Ҳозирда уйлари ёнган одамларнинг руйхати олиниб, вазият ўрганилмоқда. Айни пайтда эса уларга чодирлар ва кўрпа-тўшаклар берилган. Аксар кўпчилик ўз қариндошлари уйида яшаяпти. Уларнинг барчаларига инсонпарварлик ёрдамлари ажратилган, деди 28 июн куни Озодлик суҳбатлашган Талай Зикиров.\nЖалолобод вилоят губернатори ўринбосари Тойхўжа Гиёзов эса Озодлик билан суҳбатда уйлари ёнган жалолободликлар учун ҳукумат томонидан уй қуриб берилишини маълум қилди.\nТойхўжа Гиёзов: Бугунги кунда Қирғизистон давлатида махсус дирекция тузилди, шуларнинг ҳаммасини реабилитация қилиб уйларни қуриш бўйича. Шу дирекция орқали¸ Худо хоҳласа¸ уч-тўрт ойнинг ичида уйларни қуриб берамиз¸ деган иш-амаллар бор. Худо хоҳласа¸ шу иш амаллар асосида уч-тўрт ойнинг ичида уйлар қурилиши керак.\nОзодлик: Уй аҳолига тайëр ҳолда қуриб бериладими?\nТойхўжа Гиёзов: Ҳа.\nОзодлик: Кимнинг ҳисобидан қурилади?\nТойхўжа Гиёзов: Давлат ҳисобидан.\nОзодлик: Шунча уйни қуришга давлатнинг қурби етадими?\nТойхўжа Гиёзов: Бугунги кунда керакли маблағларни топамиз. Шунинг устида иш юргизади¸ деб атайин дирекция тузилди. Кеча Ўтунбаева Жантўрў Сатибалдиев деган кишини шу дирекциянинг бош директори қилиб тайинлади. Худо хоҳласа¸ шу ҳафтанинг ичида кўп масалалар ечилишига ҳаракат бўлаяпти.\nОзодлик: Қанақа уйлар қурилади? Кўп қаватлими, ҳовлими...\nТойхўжа Гиёзов: Бугунги кунда стандартдаги уйларни қурамиз¸ деган планлар бор. Чоршанба ëки пайшанба куни у киши келади. Бунга атайин комиссия тузилган. Шу комиссия билан бирга ишлаб келажакда қандай қурилиши бўйича иш юргизилади.\nОзодлик: Бу уйларнинг қанақа кўринишда бўлиши маълум эмасми ҳали?\nТойхўжа Гиёзов: Йўқ¸ ҳали маълум эмас. Қанақа кўринишда бўлиши комиссия келгандан кейин бирга ўтириб ечилади.\nОзодлик: Уч-тўрт ой ичида дедингиз. Шу ишнинг бажарилишга ўзингизнинг кўзингиз етадими?\nТойхўжа Гиёзов: Агар дирекция планли равишда ўз вақтида қурилиш материалларини берса¸ яъни қурилиш қиладиган корхоналар ўз вақтида қурилиш материаллари билан таъминланса¸ тўрт-беш ойда битирса бўлади.\nОзодлик: Демак¸ қишгача Жалолободда уйи ëнган одамлар уйли бўлиши мумкин.\n- Худо хоҳласа. Шунга планлаштириб турибмиз¸ дейди Тойхўжа Гиëзов.\nЖалолобод вилоят губернатори ўринбосари Тойхўжа Гиёзовга кўра, айни пайтда жабрланганларга товон пули берилиш масаласи очиқ турибди.\nОзодлик: Бундан ташқари жабрланган одамларга компенсация кўринишида бирор нарса бериладими?\nТойхўжа Гиёзов: Бугунги кунда бу масалаларнинг ҳаммаси дирекция орқали махсус тузилган давлат комиссияси орқали тахланаяпти. Ҳозир берилади ëки берилмайди¸ деб айтиш қийин. Биз бу масалаларни ҳам вақтли ҳукуматга қўяяпмиз. Ҳали буни қўшимча яна айтиш керак.\nОзодлик: Демак¸ бу ҳали номаълум.\n- Ҳа. Ҳозир биринчи навбатда уйларни тиклаш керак. Кейинги ишлар махсус комиссиянинг нималарига қараб бўлади, деди Жалолобод вилоят губернатори ўринбосари Тойхўжа Гиёзов.


Олимлар: иқлим ўзгариши туфайли 2050 йилга келиб банан бутунлай йўқолиб кетиши мумкин — Sof.uz\nОлимлар: иқлим ўзгариши туфайли 2050 йилга келиб банан бутунлай йўқолиб кетиши мумкин\n12.09 21:01 85 Ўзбекистон\nБританиянинг Эксетер университетининг олимлари, иқлим ўзгариши банан ҳосилига қандай таъсир қилишини ўрганишди, дея хабар беради Nature Climate Change журнали.\nМутахассислар 27 мамлакатда банан ишлаб чиқаришни таҳлил қилишди. Маълум бўлишича, глобал исиш туфайли бу экиннинг ҳосили 1961 йилдан бери ўсиб борган. Аммо ҳароратнинг доимий ошиши тескари таъсир кўрсатиши мумкин - 2050 йилга келиб банан бутунлай йўқ бўлиб кетиши мумкин.\nТаъкидланишича, ҳозирги кунда ўнта мамлакатда банан ҳосилдорлиги йил сайин пасайиб бормоқда. Хусусан, Ҳиндистон ва Бразилия келажакда ушбу ҳосилнинг энг катта танқислигига дуч келиши мумкин.\nОлимлардан бири Дан Беббер, банан учун энг жиддий таҳдидлардан бири «Панама касаллиги» деб ҳисобланишини эслади. Унинг сабаби упроқда яшайдиган қўзиқорин Fusarium oxysporum f.sp..дир. Ушбу касаллик туфайли 1920 йилларда Марказий Америкадаги плантациялар йўқ қилинди.\nПанама касаллиги Жануби-Шарқий Осиё, Лотин Америкаси ва Африкадаги фермерлар учун ҳам зарарли ҳисобланади.\nБеббернинг сўзларига кўра, келажакда иқлим ўзгаришига тропик қишлоқ хўжалигини тайёрлаш дастурларига инвестициялар зарур.\nБуюк Британия Олимлар банан\n30.05 11:41 172 Жаҳон\n16.05 15:31 234 Жаҳон\n11.05 16:53 88 Жаҳон


Спондилит - Бу нима? - Онлайн Тиббий Энциклопедия MedLife.Uz\nСпондилит – умуртқа поғонасининг сурункали яллиғланиши. Кўпинча, сил касаллиги сабаб бўлади. Захм, актиномикоз, стафилококк инфекцияси (умуртқа поғонасининг ўткир ва сурункали остеомиелити), ревматизмга алоқадор артрит ва бошқа(лар) касалликларда спондилит камроқ учрайди.\nСил спондилит ида умуртқа поғонасининг кўкрак бўлимида, захм спондилит ида бўйин бўлимида, ревматизмга алоқадор С. да бел ва кўкрак бўлимларида ўзгариш рўй беради. Сил С. и аксари 10 ёшгача бўлган болаларда, захм С. и 40-50 ёшларда, ревматизмга алоқадор С. 20-30 ёшларда бошланади. Касаллик, одатда, аста-секин, бморга билинмасдан ривожланади.\nСпондилитда умуртқалар танаси емирилиб, умуртқа поғонасининг шакли ўзгаради. Умуртқа поғонасининг бурчак ҳосил қилиб қийшайиши – букрилик С. нинг энг тавсифловчи белгисидир. Умурткалар танаси бир текис емирилганда ён томонга қийшайиш (сколиоз) рўй бериб, кўпроқ умуртқа поғонасининг бел бўлимида кузатилади.\nСпондилитда умуртқа поғонаси ва уни ўраб турган мушаклардаги тинимсиз кучли оғриқ умумий сил интоксикацияси белгилари: ланжлик, ҳолсизлик, тана ҳароратининг кўтарилиши ва ориклаб кетиш билан бирга кечади. Касаллик оғирлашганда умуртқа поғонасининг шакли ўзгаради (букрилик), кўпинча, уни ўраб турган тўқималарда оқма яралар пайдо бўлиб, орқа миянинг зарарланиши кузатилади. Жараён сўнгандан кейин оғриқ йўқолади, беморнинг умумий аҳволи яхшиланади. Бироқ буни соғайиш деб бўлмайди. Одатда, инфекциянинг «яширин» ўчоклари бўлиб, улар касалликнинг кайталанишига олиб келиши мумкин.\nСпондилитга клиник-лаб. ва рентгенологик текширувлар асосида диагноз қўйилади. Бемор атибактериал препаратлар, ортопедик усуллар (гипс каравот, корсет ва умуртқа поғонасини фиксация қилишнинг бошқа усуллари) билан, шунингдек, санаторий-курортда даволанади. Баъзан операция қилишга тўғри келади.\nАэроб нафас олиш


Грузияда исёнчи ҳарбийлар қамалди\nГрузия суди ўтган йил май ойида Тбилиси яқинидаги ҳарбий базада кўтарилган исён ташкилотчиларини узоқ йилга озодликдан маҳрум қилди.\nХабарларга кўра, Грузия суди исён ташкилотчиларидан уч нафарини ҳукуматни ағдаришга уринганликда айблаб, уларнинг ҳар бирига 29, 28 ва 19 йиллик қамоқ жазоси тайинлаган.\nБундан ташқари яна 15 киши уч йилдан 15 йилгача бўлган муддатга озодликдан маҳрум қилинган.\nБу ишда асосий гумондор бўлган шахс - махсус кучлар собиқ қўмондони Коба Кобаладзе эса айбсиз деб топилиб, суд залида озод қилинган.\nРасмий Тбилиси амалга ошмай қолган исённинг ҳукуматни ағдаришга қаратилганини таъкидлаб, Россияни бу исëнга алоқадорликда айблаган эди.\nРоссия эса Грузия айбловларини кескин рад қилган.\nАйни пайтда¸ айтилишича¸ айбланувчилар ҳам суд жараëнида барча айбловларни инкор қилган.


Халқаро комиссия Ўш мэри фаолиятига ҳам баҳо берди\nЎш шаҳар мэри Мелис Мирзақматов.\nХалқаро комиссияга тегишли экани айтилаётган ҳисоботда Ўш мэри Мелис Мирзақматовнинг июн қирғинидаги роли ҳақида ҳам ёзилган.\n2010 йилнинг июнида Қирғизистоннинг жанубида амалга оширилган зўравонликлар сабабларини ўрганиш учун тузилган Мустақил Халқаро тадқиқот комиссиясининг ҳали расман эълон қилинмаган ҳисоботидан баъзи парчларни Қирғизистондаги 24.kg ахборот агентлиги 25 апрел куни эълон қилгани тўғрисида ўз вақтида хабар берган эдик.\nҚирғизистон ҳукумати ҳамда баъзи амалдорларининг фожеа кунларидаги фаолиятига Комиссия берган баҳоларнинг агентлик келтирган қисқа мазмунини ҳам эътиборингизга ҳавола қилганмиз.\n26 апрел куни Халқаро комиссия ҳисоботидан яна бир неча парча эълон қилинди.\nМелис Мирзақматовни миллатчлик руҳидаги чиқишлари айрим ўшликларга ёқади.\nЎш шаҳри мэри Мелис Мирзақматовнинг июн қирғинидаги роли тўғрисидаги махсус боб ўша парчалардан бирида келтирилган.\nДемак, 24. кg агентлигига кўра, Халқаро комиссия ўз ҳисоботида Мирзақматов тўғрисида мана буларни ёзган (русчадан деярли сўзма-сўз таржима):\n“2009 йилнинг январидан буён шаҳар мэри бўлиб келаётган Мелис Мирзақматов 2010 йил июн воқелари кунларида ва ундан кейин ҳал қилувчи ролни ўйнади. Мирзақматов воқеалар пайтида ҳаракатларни мувофиқлаштириш бўйича қонунда белгиланган хизмат вазифаларидан Фавқулодда ҳолат тўғрисидаги фармонга биноан ва шаҳарда муваққат ҳокимият ўрнатилгани сабабли озод қилинган. Шунга қарамай, ҳал қилувчи пайтда фаол рол ўйнади, жумладан, 10 июндан 11га ўтар кечаси ётоқхоналардан талабалар эвакуациясини ташкил қилди, 11 июн куни эрталаб Муваққат ҳукумат делегацияси ва губернатор ўтказган брифингни бошқарди.\nКўпчилик Мирзақматовнинг таъсири унинг расмий ваколатлари доирасидан ташқарига чиқади, деб ҳисоблайди. 2010 йилнинг августида президентнинг уни ишдан олиш мақсадида қилган ҳаракатларига қарши тура олгани унинг таъсирини кучайтирди.\nМирзақматовнинг миллатчилик чиқишларини Муваққат ҳукумат аъзоси Азимбек Бекназаров ҳам қўллаган.\nУнинг миллатлараро муносабатлардаги роли тўғрисида билдирилган фикрлар бир-биридан кескин фарқ қилади. Ўзи ва тарафдорлари уни тинчлик ўрнатувчи, деб ҳисоблайди, танқидчилари эса, уни низо уруғини сочувчи, муаммоларнинг миллатчиликдан келиб чиқувчи ечимини таклиф қилувчи, деб ҳисоблайди.\nМирзақматов Халқаро комиссияга кучайиб бораётган миллатлараро зиддиятлар тўғрисида огоҳлантиргани, бу масалани президент билан ёзишмаларида кўтарганини айтиб берди. Айтишича, у томонларга ўзаро ҳаракатларни фаоллаштиришни таклиф қилган ва 2010 йилнинг май ойида ўзбек ва қирғиз жамоаларини тинчликни сақлашга чақирган. Айтишича, “Олой” меҳмонхонаси районидаги воқеалар бошланиб кетганидан кейинги дастлабки соатларда кўпчилик орасида ҳаммани тинчликка чақирган.\nЎзини сиёсатчи қилиб кўрсатган миллатчилик руҳидаги Мирзақматов оммавий чиқишларида “менинг халқим”га муҳаббати ва унинг фаровонлиги учун курашда ҳамма нарсани қилишга тайёрлиги тўғрисида баёнотлар қилган. Июн воқеаларидан кейинги интервьюсида у “ўзбеклар Қирғиз республикасининг суверенитетига тажовуз қилди ва биз уларга қарши зарба бердик”, деган. Халқаро комиссия билан учрашув чоғида мэр ўзбек жамоатчилиги орасида мавжуд бўлган исломий фундаментализм ҳаракатлантираётган ўзбек сепаратизми хавфи тўғрисида гапирди. Бундай режалар мавжудлигини исботловчи биронта далил кўрсата олмади, лекин бундай таҳдидни реал, деб ҳисоблашини писанда қилди.\nЎш қирғинини ўрганган Халқаро комиссия раҳбари Киммо Килюнен.\nХалқаро комиссиянинг Ўшдаги жиноятчилик, наркотрафик ва коррупция билан боғлиқ муаммолар тўғрисидаги саволига Мирзақматов бундай муаммоларни Ўшдан эмас, Бишкекдан излаш керак, деди. Мернинг июн воқеалари кунлари қишлоқларда яшайдиган қирғизларни мобилизация қилиш ва уларга қурол тарқатишдаги роли тўғрисидаги маълумотлар Халқаро комиссия диққатини ўзига тортди, лекин комиссия ихтиёрида бу гапларни исботловчи далиллар йўқ.\nҲозирча Халқаро комиссия мэрнинг қирғиз бандитлари ҳаракатларига бевосита қатнашганини таъкидлаш учун етарли далилларга эга эмас, бироқ шу нарса аниқки, унинг миллатчилик руҳидаги чиқишлари миллатлараро тарангликнинг юмшашига хизмат қилмади”,\nдейилган Ўш шаҳри мери Мирзақматов тўғрисида Мустақил Халқаро тадқиқот комиссиясининг ҳисоботида.\nЭслатиб ўтамиз, Мирзақматов тўғрисида юқорида келтирилган хулоса Халқаро комиссия ҳисоботининг 24.kg агентлиги эълон қилган парчасидан олинди.\nКомиссия ўз ҳисоботини ҳали расман эълон қилгани йўқ.\nҚирғизистон президенти матбуот котиби Султон Қаназаров комиссия хулосаси расман эълон қилинмаганини айтди.\nМустақил халқаро комиссиянинг Қирғизистон президентига тақдим этилган ҳисоботи мартда эълон қилиниши кутилган эди. Кейинги кунларда, ҳисоботнинг расман эълон қилинмаётгани уни рус тилига таржима қилиш зарурати билан изоҳланаётган эди.\nҚирғизистон президенти матбуот котиби Султан Қаназаровнинг Озодлик радиоси қирғиз хизматига 25 апрел куни билдиришича, Комиссия ҳисоботи у билан ҳукумат танишиб чиқиб, ўз жавобини ёзиб бўлганидан кейин эълон қилинади.


25\tфевраль, пайшанба. 2021 йил Махсус версия RU\nБИР ҚАРАШДА ХАВОТИР УЙҒОТАДИГАН 5 БИНО\nНегадир сўнгги йилларда янги қурилаётган иморату иншоотларнинг қулаб тушиш ҳолатлари кўпайиб бормоқда.\nМисол учун, 2019 йил сўнгида Тошкент метрополитени Юнусобод йўлининг янги барпо этилаётган қисмида юзага келган ҳодиса натижасида тупроқ остидан 5 кишининг жасади топилди.\nОрадан ярим йил ўтиб, яъни 2020 йилнинг июнь ойида Қарши шаҳридаги "Насаф Травел" меҳмонхонаси биноси ёнида қўшимча қурилаётган 5 қаватли бинонинг бир қисми қулаб тушиши натижасида шу ерда ишлаётган бир ишчи ҳалок бўлган. Тўрт ойдан сўнг шунга ўхшаш ҳолат Деҳқонободда рўй берди. Хусусий тадбиркор томонидан қурилаётган бинонинг бир қисми йиқилиши натижасида икки нафар ишчи оғир тан жароҳати олиб, шифохонанинг жонлантириш бўлимига ётқизилди.\nЯқинда Жиззах шаҳрида янги қурилаётган кўп қаватли уйлардан бирининг қулаб тушгани эса кўпчиликда қурувчиларимиз ишига нисбатан хавотир уйғонишига сабаб бўлгани айни ҳақиқат.\nЧиндан ҳам, юқоридаги мисоллар қурилиш соҳасида камчиликлар, муаммолар бисёр эканлигини кўрсатиб берди. Энди бундан хулоса чиқариб, бу ёғига ишларни мукаммал ва сифатли бажариш, бинони қуришда энг аввало унинг баландлигию кўркамлиги эмас, балки мустаҳкамлигига эътибор қаратиш лозим. Аммо ҳозир ҳам шаҳримизда бунёд этилаётган айрим биноларга назар ташласангиз, беихтиёр кўнглингизда хавотир уйғонади. Улар эҳтимол жуда мустаҳкам ва мукаммал қурилаётган бўлиши мумкин, лекин негадир бир қарашда йиқилиб тушадигандек туюлади.\nҚарши шаҳрида барпо этилаётган ана шундай бинолардан 5 тасини фотога муҳрладик.\n1.Табассум маҳалласи ҳудудида барпо этилаётган бу бинонинг қурилиш ишлари ўтган йили бошланган эди. Бир неча ойдан буён қандайдир сабаб билан тўхтаб турибди.\nАйни вақтга қадар 3 та қавати битказилган бу бинонинг юқоридаги иккита қаватини биринчи қаватдаги бир нечта бетон устунлар кўтариб турибди. "Тепа"нинг жуда салобатли эканлигини кўриб, шунча юкни пастдаги бир нечта бетон устунлар кўтариб турганига ишонгиси келмайди кишининг. Балки чиндан ҳам бу устунлар жуда мустаҳкам қилиб қўйилгандир...\n2. Қарши шаҳар Халқ банки ҳамда шаҳар тиш даволаш шифохонаси ўртасидаги торгина жойда жуда баланд қилиб қурилаётган бу бино ҳам бир нечта бетон устунлару ҳар бир қаватни ажратиб турган залворли плиталардан иборат. Буни кўриб, шу устунлар бақувват бўлсин-да ишқилиб, дейсиз.\n3. Насаф кўчасида, "Кўҳи нур" савдо мажмуаси рўпарасида барпо этилаётган мана бу бино ҳам жуда салобатли, аммо шу билан бирга жуда хавотирли кўринади. Балким, тўрт қаватли бинонинг асосий таянчи бўлган бетон устунлар фақат четдан қараган кишигагина жуда нимжон бўлиб туюлар.\n4. Насаф кўчасидан темир йўл шифохонасига қараб буриладиган чорраҳада барпо этилаётган бу бино ҳақида ўтган йили Қарши шаҳридаги Журналистлар уйида вилоят қурилиш бошқармаси томонидан ташкил этилган матбуот анжуманида ҳам саволлар ўртага ташлаган ва мутасаддилар унинг лойиҳа бўйича, қонуний қурилаётганини айтишган эди.\nЖурналистларнинг бу мавзуни кўтаришига эса бинонинг автомобиль йўлига жуда яқин жойда қурилгани, қолаверса, юқоридаги учта қаватнинг биринчи қаватга нисбатан жуда кенгайиб кетгани сабаб бўлган.\n5. Афтидан савдо мажмуаси ёки хизмат кўрсатиш объекти учун мўлжаллаб барпо этилаётган мазкур бино ҳам Қарлиқбоғот маҳалласи ҳудудида, Насаф кўчаси бўйида қад ростламоқда.\nБино уч қават ва атиги 12 та бетон устундан иборат эканлиги, устунларнинг эса унчалик ҳам қалин кўринмаганлиги унинг фотокамерамиз объектига тушиб қолишига сабаб бўлди.\nБиз айнан шу биноларни сифатсиз қурилмоқда ёки йиқилиб тушади, демоқчи эмасмиз. Фақат сўнгги йилларда қулаб тушган иншоотларнинг ҳалокатига айнан бетон устунларнинг оғирликка дош бера олмагани сабаб бўлгани, келгусида шу жиҳатга эътибор қаратиш кераклигини айтиб ўтмоқчимиз, холос.


Нишонга урилган гаплар: “Қуръон мўминлар учун шифо, тақводорлар учун йўлбошчидир”\nҲасан Басрий раҳимаҳуллоҳ шундай деганлар: “Эй инсонлар! Албатта, бу Қуръон мўминлар учун шифо, тақводорлар учун йўлбошчидир. Ким унинг ҳидояти билан юрса, ҳидоятланади. Ким ундан бурилса, бадбахт бўлиб, балога учрайди”.\nСолиҳлар билан дўст бўл. Агар йўқ бўлсанг, сени излашади. Ғафлатда бўлсанг, огоҳлантиришади. Ўзлари учун дуо қилаётганларида сени ҳам унутишмайди. Улар юлдузларга ўхшашади: ҳаёт денгизида сузиб бораётган кеманг йўлдан адашса, тўғри йўлни кўрсатишади.\nМактабларда аввал ўқиб, кейин имтиҳондан ўтамиз. Аммо ҳаётда аввал имтиҳонлардан ўтиб, кейин дарс оламиз.\nЎлим сенинг истиқоматда бўлишингни кутмайди. Ўзинг истиқоматда бўлиб, ўлимни кутгин.\nКўплаб инсонлар билан шахсий алоқаларимиз бўлмаса-да, уларни яхши кўрамиз. Бунга сабаб уларнинг гўзал ахлоқларидир.\nИнтернет ва бошқа алоқа воситалари сенга узоқни яқин қилади. Лекин эҳтиёт бўлки, сенга жон томирингдан ҳам яқин бўлган Зотдан узоқлаштириб қўймасин!\nОдамларнинг қалбларида ўзинг учун юқори ўрин берма. Улардан ўзларини сен учун қурбон қилишларини кутма. Сен ўзингга Аллоҳ томонидан буюрилган ишни қилиб, қайтарилган ишлардан қайтсанг, бўлди.\nБир шахсдан қўрқсак, ундан қочамиз. Аллоҳ таолодан қўрқсак, Унга яқинлашамиз. Бир шахсдан нимадир сўрамоқчи бўлсанг, бошингни эгиб сўрайсан. Аллоҳ таолодан нимадир сўрамоқчи бўлсак, бошларимизни самога кўтариб сўраймиз. Ё Аллоҳ, бизни одамлардан беҳожат айлаб, Ўзингдан ўзгага муҳтож қилмагин!\nДругие материалы в этой категории: « Нишонга урилган гаплар: “Одамларга сўзинг билан эмас, феълинг билан насиҳат қил!”\tНишонга урилган гаплар: “Аёлнинг либоси - унинг ҳаёси ва унга маҳрам эркаклар ҳамияти қандайлигининг таржимонидир” »


Опубликовано: 19.03.2016 16:13 | Печать | E-mail\nҲар бир ишга сабаблар тайин қилинган бўлиб, ўша сабаблар юзага чиқарилган пайтда унга боғланган ишлар ҳам юзага чиқаверади. Масалан, чанқаган киши сув ичса, чанқоқнинг қониши юзага чиқиши тайин қилиб қўйилгандир. Шу маънода Расулуллоҳ соллаллоҳу алайҳи васаллам қариндошлик алоқаларини боғлашга тарғиб қилиб, бу ишга қандай натижалар боғлангани ҳақида шундай хабар берганлар:\nعَنِ ابْنِ شِهَابٍ قَالَ أَخْبَرَنِى أَنَسُ بْنُ مَالِكٍ رَضِىَ اللَّهُ عَنْهُ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ مَنْ أَحَبَّ أَنَّ يُبْسَطَ لَهُ فِى رِزْقِهِ وَيُنْسَأَ لَهُ فِى أَثَرِهِ فَلْيَصِلْ رَحِمَهُ. رَوَاهُ الْبُخَارِىُّ\nИбн Шиҳоб розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Ким ризқи кенг бўлишини ва ажали кечиктирилишини (умри узун бўлишини) яхши кўрса, қариндошлик алоқаларини боғласин”, – дедилар”. Бухорий ривоят қилган.\nШарҳ: Дунёда ҳар бир вужудга келадиган нарса учун унинг сабаблари ва йўл-йўриқлари Аллоҳ таоло томонидан тайин қилиб қўйилган бўлади. Бирор нарсанинг сабаби рўёбга чиқарилмас экан, ўша сабабга боғланган нарсалар ҳам рўёбга чиқмай қолиши сабабият қонуни сифатида жорий қилинган. Шу маънода кишининг бирор манфаатли ишни қилиши, бошқаларнинг уни яхши кўришларига сабаб қилиб қўйилганидек, қариндошлик алоқаларини боғлаши умрининг зиёда бўлишига ва ризқининг кенг қилинишига сабаб қилиб қўйилган. Дунёда бирор нарса вужудга келиши учун қўйилган сабаблар иккитадир:\n1. Ҳис этиладиган;\n2. Ҳис этилмайдиган.\nҲис этиладиган сабаблар – ақл билан билинадиган, ҳис қилиш аъзолари орқали идрок этиладиган нарсалар. Ҳис этилмайдиган сабаблар эса ақл билан билиб бўлмайдиган, ҳис қилиш аъзолари идрок эта олмайдиган нарсалардир. Ҳар иккаласини ҳам барча нарсага қодир бўлган Зот сабаб қилиб қўйгандир.\nИнсон тоза ҳавода юриши аъзоларининг соғлом бўлиши учун зарур эканлигини ва бу нарса аъзоларининг узоқ муддат ишлашига сабаб эканини ҳис эта олади. Аммо қариндошлик алоқаларини боғлашнинг соғлом бўлишга ва аъзоларнинг узоқ муддат ишлашига қандай алоқаси борлигини ҳис эта олмайди. Охиратга аниқ ишонган мўмин банда ҳар иккаласини ҳам барча нарсага қодир бўлган Зот сабаб қилиб қўйган ва бу бўлиши аниқ, аммо бу инсоннинг ҳис қилиш аъзолари идрок эта олмайдиган нарсалардандир, деган тушунчада бўлади.\nУшбу ҳадисда ҳам қариндошлик алоқаларини боғлаш, ризқнинг кенг қилинишини ва ажалнинг кечиктирилишини юзага чиқарувчи сабаблардан бири экани баён қилинган.\nАллоҳ таоло барча нарсаларни билгувчи Зотдир. Шунга кўра дуо қилувчини ҳам, исён қилувчини ҳам, итоат қилувчини ҳам, яхши амал қилиб бахтли бўлувчини ҳам, яъни барча-барчасини азалдан битиб қўйгандир.\nШу маънода ҳамма нарса олдиндан ҳал бўлган экан, тақдиримда борини кўраман, дея қўлидан келадиган ишни тарк қилишга ҳам ҳеч кимнинг ҳаққи йўқ. Чунки ҳеч ким ўз тақдирига нима ёзиб қўйилганини билмайди, билиш имкони ҳам йўқ. Унинг биладигани, билишга имкони бор нарсаси Аллоҳ таолонинг яхши ишларни қилишга буюриб, ёмон ишлардан қайтарганидир. Шунга кўра у бор имкониятидан фойдаланиб, буйруқни бажаришга ҳаракат қилиши лозим. Шунинг учун ҳам Расулуллоҳ соллаллоҳу алайҳи васаллам саҳобаларнинг: “Амални қўйиб тақдиримиз ёзувига суянмайликми?” – дея берган саволларига “Амал қилинглар...”, – деб жавоб берганлар.\nАли розияллоҳу анҳудан ривоят қилинади: “Расулуллоҳ соллаллоҳу алайҳи васаллам жанозада эдилар, бир нарсани олдилар-да у билан ерга чиза бошладилар ва: “Сизлардан бирор кимса йўқки, унинг дўзахдаги ва жаннатдаги жойи тақдирига ёзилмаган бўлса”, – дедилар. Саҳобалар: “Эй Аллоҳнинг Расули! Амал қилишни қўйиб, тақдиримиз ёзувига суянмайликми?” – дейишди. Расулуллоҳ соллаллоҳу алайҳи васаллам: “Амал қилинглар, ҳар ким ўзи учун яратилган нарсага мослаштирилгандир. Ким саодат аҳлидан бўлса, албатта, саодат аҳли амалига муваффақ қилинади, ким бахтсизлик аҳлидан бўлса, албатта, бахтсизлик аҳли амалига муваффақ қилинади”, – дедилар. Сўнгра (Бас, кимки (закот ва садақотларни) берса ва (Аллоҳдан) қўрқса ҳамда гўзал (нарса)ни тасдиқ этса) оятини ўқидилар”. Бухорий ривоят қилган.\nЯъни банда тақдиримда битилгани бўлади, дея амални ташлаб қўймаслиги, балки тақдиримнинг белгилаб қўйилгани маълум, аммо қандай белгилангани номаълум, менга юклатилган вазифа эса тақдирга суяниб ўтириш эмас, шариат кўрсатмаларига риоя қилишдир, деган тушунчада бўлиши ва бунинг тақозосига кўра ҳаракат қилиб бориши лозим. Бу ҳақида Саҳл Тустарий раҳматуллоҳи алайҳнинг ажойиб сўзлари бор: “Ким ҳаракатни (сабабларни рўёбга чиқаришни) ҳақир(эътибрга олмаса) санаган бўлса, суннатни ҳақир санаган бўлади, ким таваккулни ҳақир санаган бўлса, иймонни ҳақир санаган бўлади.\nТаваккул Набий соллаллоҳу алайҳи васалламнинг ҳолларидир, касб (сабабларни рўёбга чиқариш) у зотнинг суннатларидир. У зотнинг ҳолларига амал қилган киши суннатларини асло тарк қилмасин”.\nАллоҳ таоло барчамизни мусаффо эътиқод билан яшаш бахтига муваффақ қилсин.\nАллоҳ таолога ҳамду санолар, пайғамбаримиз Муҳаммад мустафога ҳамда у зотнинг аҳли оилалари ва саҳобаи киромларига салавот ва саломлар бўлсин.\n Ажал луғатда Кейин келмоқ, Чегара каби маъноларни англатади. У тирикликдан кейин келгани ва унинг чегараси бўлгани учун шундай номланган.\n “Лайл” сураси, 5-6-оятлар.


Анордан мўл ва сифатли ҳосил олиш сирлари! / dehqon.uz\nАнордан мўл ва сифатли ҳосил олиш сирлари!\nАнордан юқори ҳосил олиш борасида миришкор боғбонларимизнинг тажрибалари бисёр. Келинг, ҳозир шундай тажрибалардан биз билганларимизни сиз билан ўртоқлашамиз.\nАнор кўчатини экаётган пайтда чуқури атрофига қиррали тош териб кўйсангиз, анори ёрилмайди, меваси серҳосил бўлади.\nАгар қуриган мевали дарахтлар кулини сув билан аралаштириб, бир неча кун анор томирига оз-оздан қуйиб турсангиз анорингиз серҳосил ва дони рангдор бўлади.\nАнорнинг ёввойи новдаларини бутаб, уни ахлатхонага ташламай сақлаб қўйинг. Ёз фаслида уни куйдириб, тупрок билан аралаштириб анорга беринг, мевасини чиройли қилади.\nТурли суяк, жун, чарм қолдиқларини анорзорингизга кўминг, анорингиз хушранг бўлади. Анор учун от гўнги ҳам фойдалидир.\nАнор дарахти ток билан яқин экилса, ҳар иккиси ҳам серҳосил бўлишини юқорида айтдик. Айрим уста боғбонлар анорни нок дарахти билан пайвандлаб юқори ҳосил олишганини биламиз. Анорни апельсин дарахтига пайвандлаш усулларини ҳам эшитганмиз.\nАйрим богбонлар анорларини офтоб уриб, қорайтириб қўйганидан нолишади ва албатта бу ҳосилдорликка таъсир кўрсатади. Бу ўша анор дарахтингизга етарли озуқа миқдори бермаганингиздан дарак. Уни ўғитлашга эътибор беринг, шунда анор меваси офтобда куймайди. Иложсиз ҳолда анор дарахтини кўпроқ қуёш тушадиган қисмига бир қават қуруқ хашак ташлаб қўйинг. Бу амални август ойининг кейинги иккинчи ярмида бажаринг.\nЯна бир сир. Экаётган анор кўчатингиз новдасини ёриб, ичидаги мағизини олиб, яна уни бир-бирига ёпиштириб, увада ёки латта билан ўранг. Тоза лой ва янги гўнг билан суваб ёрилган жойни ер юзасига уч бармоқ чиқиб, турадиган қилиб экинг, кўклагандан сўнг ёриқ устидаги қисмини кесиб ташлаб парвариш қилинг. Анорингиз мевасини уруги бўлмайди. Бундай тажрибалар жуда кўп. Муҳими, анорингиз билан «тиллаша» олсангиз, унга меҳринигизни берсангиз сизни куруқ қўймайди.\nАгар каптар гўнгини сувга аралаштириб, анор томирига қўйиб турсангиз, анорнинг меваси тўкилмайди, пишиши тезлашади. Агар бақлажон ширасини анор гулга кирган пайтда сочсангиз, ундан юқори ҳосил оласиз.\nИ. Неъматов (2011). Анорчилик сирлари. Ёш боғбонлар, фермерлар ва барча қизиқувчиларга қўлланма.


06.07.2018 22:54 0 1858\nКалифорния университети тадқиқотчилари паролларни ўғирлашнинг яна бир усулини аниқлашди. Бунинг учун иссиқлик камераси бўлса кифоя.\nСинов чоғи 31 нафар кўнгилли клавиатурада 10 хил паролни киритди, кейин эса клавиатура иссиқлик камерасида суратга олинди. Бунинг натижасида шу нарса ойдинлашдики, камера 30 сония ичида бармоқларнинг иссиқ изларини қайд эта олди ва аксарият ҳолларда мутахассислар терилган паролларни тиклай олишди.\nОдатда бу усул икки ҳолатда иш беради: парол ташқи клавиатурада терилган бўлса (чунки ноутбукларнинг клавишлари шундоқ ҳам иссиқ бўлади) ва парол символлари экранга эмас, балки клавишларга қараб туриб ёзилган бўлса ( бу усулда ёзувчиларнинг бошқа бармоқлари ҳам клавишларга тегиб туради).\nклавиатура парол иссиқлик камераси\nТехнология 15/04, 10:50\nТехнология 04/05, 13:19


Полициядан қочган гиёҳванд йигит грим ёрдамида чол қиёфасига кирди\nАҚШда гиёвандлик контрабандасида гумон қилинган йигит, полиция таниб қолмаслиги учун грим ёрдамида чол қиёфасига кирган, деб хабар берди “Lenta.ru” нашри.\nЖиноятда гумонланган Шон Миллернинг уйига келган полициячилар уйда чолнинг ёлғиз ўзи ўтирганлигига гувоҳ бўлишди. Қария суратдаги жиноятчига ўхшамасди. Кейинчалик тергов-суриштирув ишлари натижасида полициячилар “чол” айнан улар қидираётган 31 ёшли Шон Миллер эканлигини аниқлашди. Унинг юзидан ниқоб ечилиб, қамоққа олинди.\nАҚШнинг алкоголь, тамаки, ўқ отиш ва портловчи моддалар бюроси ўзининг Twitter саҳифасига Шон Миллернинг гримсиз ва гримдаги суратини жойлаштирди.\nТинтув натижасида Шон Миллернинг уйидан икки дона ўқланган тўппонча, 30 минг доллар нақд пул топилган. У гиёҳвандлик моддаси сақлаш ва сотишда айбланмоқда. Миллерни ҳимоя қилаётган адвокатнинг маълум қилишича, Шон ўз айбини тан олмаган.


"Атлетико" бир вақтнинг ўзида иккита "Спортинг" футболчисини сотиб олишни кўриб чиқмоқда » Бугунги футбол янгиликлари Узбекистон ва Жахон футболи спорт 2022\nGoal24.uz » Европа жамоалари » Испания » "Атлетико" бир вақтнинг ўзида иккита "Спортинг" футболчисини сотиб олишни кўриб чиқмоқда\n"Атлетико" бир вақтнинг ўзида иккита "Спортинг" футболчисини сотиб олишни кўриб чиқмоқда\nМадрид клуби ижрочиларни кузатаётган биринчи йил эмас.\n"Атлетико Мадрид" ушбу мавсум якунида келаси футбол йилида УЕФА Чемпионлар лигаси йўлланмаси учун астойдил курашади, аммо бу вазифанинг натижасига қарамай, Диего Симеоне жамоаси ёзги трансфер ойнасида кучайтиргичларга муҳтож бўлади.\nИспания матбуоти хабарига кўра, "матрасчилар" бўлажак трансфер кампаниясидан Лиссабоннинг "Спортинг"идан бирданига иккита харидни кутишади.\nБулар ҳужумчи Пабло Сарабия ва ҳимоячи Педро Порро бўлиб, улар билан амалдаги келишувлар июн ойида тугайди.\nҚизиғи шундаки, жамоага янги келган Диего Симеоне ҳам мос равишда Франсиянинг Париж Сен-Жермен ва Англиянинг Манчестер Сити клубларидан ижарага олинган ўйинчилардир, аммо ҳимоя чизиғи учун Спортинг тўлиқ қайта сотиш шартномасини режалаштирган.\nЖорий мавсумда Сарабия 45 ўйинда 19 та гол ва 9 та голли узатмани амалга оширган бўлса, Порро 33 ўйинда 4 та гол урди ва 7 та голли узатмани амалга оширди.


Ислом Каримов КХШТ йиғинига яна бормади\n28 октябр 2021, Тошкент вақти: 12:24\nИслом Каримовнинг КХШТга бўлган эҳтиёжи ва ишончи сўниб бормоқда, дейди таҳлилчилар.\n20 август куни Арманистонда Коллектив хавфсизлик Шартномаси ташкилоти аъзо давлатлар раҳбарларининг учрашуви бошланди. Қирғизистондаги вазият муҳокама этилажак асосий масала бўлиши кутилаётган КХШТ саммити яна президент Ислом Каримовсиз ўтадиган бўлди.\nКоллектив хавфсизлик шартномаси ташкилотига аъзо давлатлар раҳбарларининг Еревандаги норасмий саммити 20-22 август кунлари ўтказилади.\nЙиғилишда Қирғизистон Президенти Роза Ўтунбаева, Қозоғистон Президенти Нурсултон Назарбоев, Тожикистон Прзиденти Имомали Рахмон, Беларус Президенти Александр Лукашенко ва Россия Президенти Дмитрий Медведев иштирок этмоқда.\nТашкилотга аъзо давлатлар раҳбарларидан биргина Ўзбекистон Президенти Ислом Каримов Ереванга бормади.\nЙиғин олдидан Россия Ташқи ишлар вазири Сергей Лавров норасмий учрашув кун тартибининг марказида Қирғизистондаги вазият асосий масалалардан бири бўлишини баён қилди.\n- Қирғизистон воқеаларидан олинган сабоқлар КХШТнинг бундан буёнги самарадорлигини оширишга қаратилган бўлмоғи зарур,- деди Россия ташқи ишлар вазири Лавров.\nРоссияда чиқадиган "Ежедневный журнал" нашрининг ҳарбий таҳлилчиси Александр Гольц КХШТнинг аввалги йиғинлари каби, Ереван саммити ҳам жиддий натижалар билан якунланишига шубҳа билдиради:\n- Илгари ҳам бу ташкилотнинг лаёқати жиддий шубҳа остида эди. КХШТ аъзолари барча хужжатларни имзолагани билан, ташкилотнинг фаолияти кўплаб саволларни туғдирмоқда. Масалан, Арманистон ва Озарбайжон ўртасида ҳарбий можаро бошланадиган тақдирда, КХШТ кимнинг тарафини олади? КХШТга аъзо кўплаб давлатлар Озарбайжон билан жуда яхши муносабатда. Бундан ташқари, Россия бошчилигида КХШТнинг бошқа аъзо давлатлари Қирғизистон ҳукумати илтимосига қарамасдан, мамлакат жанубидаги воқеалар пайтида ёрдам беришдан бош тортди. Менимча, бу ҳолат КХШТ нинг истиқболларига нуқта қўйди,- дейди Александр Гольц.\nПрезидент Ислом Каримов КХШТнинг расмий ва норасмий саммитларини биринчи марта беписанд қолдираётгани йўқ. Россияда чиқадиган "Время Новостей" газетасининг халқаро шарҳловчиси Аркадий Дубнов Тошкент раҳбарининг бу ташкилотга бўлган эҳтиёжи ва ишончи сўниб бораётгани сабаб бўлганини айтар экан, Каримовнинг ташкилот йиғинларида иштирок этмай келаётгани, КХШТ ичида парокандаликка ҳам ҳисса қўшмоқда дейди:\n- КХШТ бирлиги масаласида, менимча жиддий муаммолар пайдо бўлмоқда. Ўзбекистон Президенти Ислом Каримов Ереван саммитида иштирок этмаслик билан КХШТнинг Қирғизистон масаласига оид ҳар қандай қарорига ўзининг бефарқлигини намойиш этмоқда. Ереванга Лукашенконинг ташриф буюргани билан, қирғиз муаммосининг ҳал этилишида ундан ёрдам кутиш бироз хомҳаёлликдан бошқа нарса эмас, деб ўйлайман. Қирғизистоннинг ўзидаги сўнгги воқеалар эса Отунбаева мамлакатда ҳокимиятни тўлиқ назорат қила олмаётганини кўрсатиб турибди. Мен 19 август куни Қирғизистон ҳукумат кучлари Ўш шаҳар мэри Мелис Мирзақматовни қўлга олишга урингани билан боғлиқ воқеани назарда тутяпман. Бу воқеа Қирғизистон шимол ва жанубга бўлиниб кетиши хавфи борлигига оид фикрларни тасдиқламоқда, дейди Аркадий Дубнов.\nЕреван саммитида ноқулай вазият вужудга келиши мумкинлигига, шу кунларда матбуот Россиянинг Озарбайжонга С-300 ракета комплексларини сотиши мавзусини муҳокама қилаётгани ҳам ҳисса қўшмоқда, дейди таҳлилчилар.\nБундан ташқари, кузатувчиларни Беларус раҳбари Лукашенко ташкилотга аъзо давлатларнинг баъзи раҳбарлари билан бир стол атрофида қандай учрашаркин, деган савол ҳам қизиқтирмоқда. Лукашенко Қирғизистоннинг ҳокимиятдан ағдарилган президенти Қурмонбек Бакиевга сиёсий бошпана берган. Бакиевни расман қидирувга эълон қилган ва Минскдан қайтарилишини талаб қилаётган Бишкек етакчиси Роза Ўтунбаева ҳам Ереван саммитида иштирок этмоқда.\nҲозирда мисли кўрилмаган даражада совиб кетган Москва-Минск муносабатлари ҳам КХШТда қандай кайфиятлар ҳукм суришига оид саволларни туғдирмоқда. Боз устига, Ереван саммити арафасида Беларуснинг ГУАМ ташкилотига аъзо бўлиши мумкинлиги ҳақида пайдо бўлган хабарлар шов-шувларга сабаб бўлди.\nРоссия Давлат Думасининг МДҲ давлатлари масалалари бўйича қўмитаси раиси Алексей Островский Беларуснинг ГУАМга қўшилиши эҳтимолдан жуда йироқ, деган фикрда.\n- Беларус ҳукумати ва президент Лукашенконинг намойишкорона ҳаракатларига қарамасдан, Александр Григорьевич ақлли, шахсий ва мамлакат манфаатларини яхши ҳис этадиган одам. Ундан ГУАМга қўшилиш тўғрисидаги иддаоларни эшитишингиз ҳам мумкин, лекин менимча ҳеч қачон бундай бўлмайди. Ахир Лукашенко ўз ҳокимиятининг қанчалик Россия Федерациясига суяниб қолганини жуда яхши тушунади,- дея таъкидлади Алексей Островский.\nГрузия, Украина, Озарбайжон ва Молдовани ўз ичига олувчи ГУАМга 2006 йилга қадар Ўзбекистон ҳам аъзо бўлган ва ташкилот ГУУАМ деб номланган. Андижон воқеаларидан кейин вужудга келган сиёсий вазият боис, Ўзбекистон уни тарк этган ва ташкилот номидаги битта “У” ҳарфи олиб ташланган.


АМИР ТЕМУР ДАВРИДА МИЛЛИЙ-МАЪНАВИЙ ТАРАҚҚИЁТ ВА ГЛОБАЛЛАШУВ » Respublika Manaviyat va ma'rifat Makazi Navoiy viloyat bo`limi\nMuallif: admin Sana: 4-04-2018, 22:16 Bo`lim: Информация / Milliy-ma`naviy qadryatlar\nАмир Темур даври тарихимизда миллий-маънавий тараққиётнинг чўққиларидан бирини ташкил этади. Қарийб, XIIIасрнинг биринчи чорагидан - XIV асрнинг 70 йилларига қадар мўғуллар босқини ва зулми натижасида Мовароуннаҳр диёри чуқур инқирозни ўз бошидан кечирди.\nАмир Темурнинг сиёсат саҳнасига келиши ана шундай имкониятларни юзага келтирди. У мустақил Мовароуннаҳр давлатини тузиш билан чегараланмасдан уни йигирма етти давлатни ўз ичига олган йирик салтанатга айлантирди. Йирик салтанатда интеграциялашув жараёни бошланиши натижасида маданиятлараро кўприк ўрнатилди. Бу эса маънавий тараққиётда муҳим омил бўлиб хизмат қилди.\nАмир Темур шахсида биз ўша замоннинг энг етук маънавият соҳибини кўрамиз. У аввалги аждодлар тарихини яхши билган, уларнинг хатолари ва ютуқларидан хулоса чиқара олган, эгаллаган ҳар бир билимини амалиётга қўллай олган зукко инсон эди. У аҳлоқи ва одоби камолотга етган, иймони бақувват, адолат учун курашадиган тўғрисўз, етимпарвар, илм-фанни севгувчи, бир умр ўрганишдан чарчамайдиган илму толиб ҳукмдор эди. Маълумотларга кўра, у ўз даврининг машҳур олимларини ҳам донолиги ва ўткир билими билан довдиратиб қўйган.\nАмир Темурда бошқа ҳукмдорларда камдан-кам учрайдиган бир сифат-дўсту душман билан муроса қилиш саньати бугунги кун учун ҳам аҳамиятлидир.\n«Турон мамлакатини фатҳ этган куним ва пойтахт Самарқандда салтанат тахтига ўтиргандан сўнг, дўсту-душман билан муомилада бир текис йўл тутдим. Менга ёмонлик қилган, ҳийла-макр ишлатиб жанг майдонида менга қарши қилич ялонғочлаган Бадаҳшон амирлари, турку тожик қилмишларидан қўрқувда эдилар. Чорасиз қолиб илтижо билан менинг паноҳимга келганларида уларга шундай яхшилик қилдимки, менинг иноятим ва хайр эҳсонимни кўриб улар шарманда бўлдилар. Кимни ранжитган бўлсам, эҳсону инъомлар билан кўнглидаги хафагарчиликларни чиқардим ва мартабаларига қараб имтиёзлар бердим».\nАмир Темур зафарларини таъминлаб турган таниқли амир ва давлат арбобларининг кўпчилиги унинг собиқ душманлари эди. У "ақлли душман нодон дўстдан яхшироқдир”-деган шиорга амал қилиб келган.\nУ диний ва дунёвий илмларни пухта эгаллаган бўлиб, мажлиси олиму уламолар билан бошқарилар эди. Соҳибқирон бўш вақтларини айш-ишрат билан эмас, ақлни чархловчи, душманларига кутилмаганда зарбага тайёрланишда қўл келувчи шатранж ўйини билан ўтказган. У тарихда биринчи марта доналари икки марта кўпайтирилган шахмат доскасини яратган.\nАмир Темурнинг ҳомийлиги ва раҳбарлиги остида ўша даврнинг машҳур ва билими ўткир олиму уламолари, уста қурувчилар, дин пешволари, табиблар ва бошқа профессионал мутахассислар Самарқандга таклиф этилди. Том маънода Шарқ дунёсининг турли мактаб ва йўналишлари бир-бирига қўшилди, бу омил эса ўша даврдаги янги кашфиёт ва янгиликларни бошлаб берди.\nИлм-фанга ҳомийлик, йирик кутубхоналарнинг бунёд этилиши, уларда Ғарб ва Шарқ олимларининг машҳур асарларининг тўпланиши ҳам Уйғониш даврининг муҳим белгиларидандир. Ҳақли равишда Амир Темур ва темурийлар даврини Ўрта Осиё тарихида иккинчи Уйғониш даври деб ҳисоблаш мумкин.\nАмир Темурнинг ватан равнақи йўлидаги фидойи ҳаракатлари туфайли аввалги йўқотишларнинг ўрни тўлдирилди. Орадан 150 йил ўтиб Мовароуннаҳр яна дунё маънавияти марказига айланди. Амир Темур давлатининг пойтахти Самарқанд ва ундаги қурилишлар том маънода Амир Темур давридаги маънавий юксалишларнинг тимсолидир. Бу даврда олиб борилган бунёдкорлик ишлари, меъморчилик иншоотларида шарқ дунёсининг юксак маънавияти, фалсафаси, яхшилик ва адолат ҳақидаги тушунчалари мужассам.\nШунингдек, улар бизга билиш фалсафаси, илмнинг муқаддаслиги, тўғрилик, инсоний бағрикенглик ва бошқа инсоний фазилатлардан сабоқ беради.\nОқсарой пештоқ устунининг олд томонида, чўзилган учбурчак шаклда араб тилида «Адолат давлат асоси ва ҳукмдорларнинг шиоридир», — деб ўқиладиган ёзув олти марта такрорланган.\nОқсаройда бу жумлаларнинг қайта-қайта ёзилиши адолатли ва юксак маънавиятли давлатнинг юксала олиши ҳақидаги фалсафий фикрларни илғаш мумкин.\nТарихда кўп салтанатлар, сулолалар ҳукм сурган. Лекин уларнинг аксариятида моддий ва маънавий соҳалар уйғунлиги таъминланмаган. Амир Темур салтанати тарихда ўтган йирик салтанатлардан маънавий устуворлиги билан фарқланиб туради.\nАмир Темур ўз набираси амирзода Умар номига битган фармонида қуйидаги сатрлар борки, бу муҳим тарихий ҳужжат Амир Темур давлат бошқарувининг асосида юксак маънавият пойдевор бўлганлигидан далолат беради: (Номи) юқорида эслатилган суюкли фарзанд (ҳам), ўз навбатида, (зиммасига юкланган) ушбу улуғ ишни шу йўсинда олиб борсинки, токи у адолат, ҳақиқат, ҳумдорлик заруриятлари ва раиятпарварлик учун кафолат бўла олсин ҳамда унинг қоидаларига шундай бир тарзда амал қилсинки, токи у оламнинг ободлиги ва инсоният тинч-тотувлиги билан якун топсин; солиҳ кишилар аҳли тақво ва иршод, асҳоби сидқ ва ҳақпарварларни қўллаб-қувватлаш ва эъзозлашда, масжид ва мадрасаларни таъмирлашда ва хайрли даргоҳларни кўпайтиришда тиришқоқлик намойиш этиб, муфсидлар, авбошлар, жиноятчилар ва қароқчиларни ҳамда шариатга хилоф ишларни кўпайишини ва нолойиқ қонун — қоидаларни таг-туги билан йўқотишни зарур ва лозим, деб билсин. Шундагина мамлакат ишлари бир текис боради: салтанат мавқеи ва тўғри йўл-йўриқ барқарор бўлади.\nШунингдек, темурий шоҳ ва шаҳзодалар орасидан билими кучли дунёга машҳур кўплаб олимлар, шоирлар ва бошқа маънавиятчилар етишиб чиққанини кузатиш мумкин. Улар ўзларининг маънавий жасоратлари билан дунё халқлари тарихида ўчмас из қолдирдилар.\nМирзо Улуғбек подшоҳ бўлиши билан бирга илм йўлида жонини фидо қилди, Шарқда машҳур расадхоналардан бирини ташкил этди, 1018 та юлдузнинг жойлашишини таҳлил қилиб, уларнинг жойлашишини аниқ ва хатосиз кўрсата олди. Мирзо Улуғбек ва унинг астрономия мактабини ҳам Амир Темур томонидан қўйилган пойдеворнинг натижаси сифатида кўришимиз мумкин. Бу мактаб дунё астрономия фанида, хусусан Европада мислсиз даражада кашфиётларни бошлаб берди.\nАмир Темур, Мирзо Улуғбек, Ҳусайн Бойқаро, темурий маликалар ва бошқа шоҳ ва шаҳзодалар бу маънавият пойдеворлари ўзларининг илм-маърифатга бўлган ҳурмати туфайли мустаҳкамлаб бордилар ва бу йўлда ўз ҳисобларидан кўплаб қурилишлар ва ташкилий-молиявий ишларни бажардилар. Авлиёлар авлиёси, шоирларнинг султони Алишер Навоий ижодига ҳам ўша даврнинг таъсири бўлганлигини англаб етиш мумкин.\nМирзо Улуғбек ўзи қурдирган мадрасада толибларга шахсан ўзи турли тилларда илмий маърузалар қилди, янги шогирдларни етиштирди. Демак, унинг наинки илмий мактаблар равнақида, балки педагогика тарихидаги ўрни ҳам беқиёсдир. Тарихда ҳеч бир ҳукмдор Мирзо Улуғбек каби ўзи қурган мадрасада илмий маъруза қилганини ўқимаганмиз.\nТемурий шаҳзода Бобур Мирзо Ҳиндистонни маънавият марказига айлантирди. У ерга темурийлар давридаги маънавият руҳини олиб кирди. Дунёнинг етти мўъжизасининг бири бўлган Тож Маҳалда ҳам Амир Темур даври маънавияти ва маърифатининг руҳи бор.\nСпорт Амир Темур ва темурийлар ҳаётининг ажралмас қисми ҳисобланган. Амир Темурдан тортиб барча темурий шоҳ ва шаҳзодалар сузиш, бугун биз айтаётган чим устида хоккей, от миниш, сузиш, ўқ отиш, баландликка сакраш, арқонларга осилиш, югуриш, қиличбозлик ва бошқа спорт турлари билан мунтазам шуғулланганлар.\nТемурийлар даври маънавиятининг асосларини сиёсат ва аҳлоқ уйғунлиги, адолат, миллатлараро тотувлик, Ватан равнақи, юрт тинчлиги, юксак билим каби инсоний фазилатлар ташкил этади. Амир Темур даврида давлат ва ҳалқ бирлиги таъминланган. Давлат бошқарувида барча фуқаронинг тўқ ва фаровонлиги йўлида саъйи ҳаракатлар қилинган. Амир Темур тушунчасига кўра, халқнинг тўқлиги хазинанинг тўлишига сабаб бўлади. Хазинанинг бойлиги эса аскарларнинг таъминотига асос бўлади. Аскарларнинг таъминоти юрт муҳофазасини ва мудофаасини таъминлайди.\nАмир Темур ҳукмронлиги даври тарихда биринчи марта Шарқ ва Ғарб дунёсининг ҳамкорлик ва дўстлик мақсадида бир-бири билан танишуви ва яқинлашувининг бошланиш даври ҳамдир.\nАмир Темур ўзи бошлаб берган янги даврнинг янги кишиси, ўзидан кейинги юз йилларда ҳам содир бўлажак ўзгаришларни қалбан ҳис қилган заковатли ва одил ҳукмдор эди. У ўз даврининг чегара ва имкониятларидан ўта олган буюк шахс бўлиб, ўз ҳаракатлари билан интеграция ва глобаллашув даврини бошлаб берди, шунингдек, ўрта аср кишиларининг дунёқарашларини ўзгаришларига сабабчи бўлди.\nАмерика олими Р. Нельсон «Темур салтанатга фақат бир маданиятни мажбуран киритмасдан, аксинча турли маданиятларни қўшиб бугунгача яшаб келаётган Евроосий ғоясини шахсан ишлаб чиққан биринчи шахс эди»,- деб янгича замонавий ғояларга тутки берган бу сиёсатнинг моҳиятини кўрсатиб ўтган эди. Соҳибқирон Амир Темур манфаатлар ва инсоният фаровонлиги йўлида ўз сиёсатида ягона макон ғоясини илгари сурган эди. Унинг стратегиясида дини, миллати, ирқидан қатъий назар инсон қадр-қиммати, унинг фаровонлиги, яшаш ҳуқуқи ва тинчлиги асосий мақсад бўлган.\nУмуман олганда, Амир Темур ва темурийлар давридаги миллий-маънавий ривожланиш ва глобаллашув мавзусини бугунги кун назари билан таҳлил этиш долзарб масаладир. Унда бугунги кунимиздаги миллий-маънавий тараққиёт муаммоларининг ечими учун тўғри жавоблар мавжуд. У тажрибалар тарих синовларидан ўтган ва ҳеч бир давр учун эскирмайдиган бебаҳо маънавият сабоқларидир.


Ўзбекистонда иш ва мутахассисилар Tas-IX18+\nMyJob.uz - Ўзбекистонда иш ва мутахассислар. Ўзбекистондаги янги ишчи тармоқ, сизга осонлик билан иш ва мутахассислар топишда кўмакчи.\nЎтишлар сони: 3657\nЎзбекистон жўғрофияси портали Tas-IX6+\nГеография.уз - Жўғрофия оламига хуш келибсиз! Жўғрофия фанидан маълумот. Жўғрофия ўқитувчиси Абдиев Рустамнинг блоги ва қизиқарли маълумотлар билан танишинг.\nЎтишлар сони: 3649\n“UzKDB” Банк ЙАЖ Tas-IX6+\n“UzKDB” Банк ЙАЖ 1997 йиллда ташкил топган бўлиб, хозирги кунга келиб асосий банк операцияларини амалга оширадиган универсал банклардан хисобланада ва молия хизматлари бозорида куйидаги хизматларни кўрсатади: жисмоний ва юридик шаxсларга хизмат корсатиш, банк инвестиция, активлар билан савдо килиш.\nЎтишлар сони: 3640\nСоф.уз - янгиликлар сайти 16+\nСайтда кун фотолари ҳамда сиёсат, бизнес, молия, спорт, фан ва маданиятга оид сўнги янгиликлар ёритилади.\nЎтишлар сони: 3628\nЎзбекистон Республикасида сиёсий, маданий-маърифий ва таълимга оид юз бераётган янгиликларни узлуксиз нашр этиб борувчи сайт ҳисобланади. Сайт ўзида маълумотлар архиви ва кўплаб қизиқарли маълумотларни мужассамлаштиргандир.\nЎтишлар сони: 3626\nРемедиум -тиббиёт ва фармацевтика ҳақида 18+\nТиббиёт ва фармацевтика соҳасидаги мутахассислар учун хизматларининг кенг спектрини тақдим этувчи сайт.


© Баҳодир Шералиев, 2005. Барча ҳуқуқлари ҳимоя қилинган.\nСайтга жойлаштирилган вақти: 10 апрель 2014 йил\nАччиқ хақиқат ёки Нодирнинг ҳаётидан бир лавҳа\nУшбу инценировкада Ўшнинг Ўнадир даҳасида истиқомат қилаётган кўплаб ўзбек оилаларидан бирининг қашшоқ ҳаёти тасвирланади. Пул топиш мақсадида ота-онаси Россияга жўнаб кетган оиланинг тўнғич ўғли мактабдан қолиб бўлса ҳам опа-укаларининг қорнини тўйдириш кўйига тушиб қолади. Асарнинг иккинчи сюжет линиясида эса қаҳрамоннинг Россияга кетган ота-онасининг машаққатли ҳаёти ишонарли акс эттирилади. Шунга қарамай, бу оилани ўша болалар таҳсил оладиган мактаб директори, маҳалла қўмитаси раиси, қўни-қўшнилари ўз қанотлари остига олиб, уларга кўмаклашишади.\nНодир — 13 ёшда\nСалима, Нодирнинг опаси — 15 ёшда\nНозим, укаси — 10 ёшда\nСардор, укаси — 8 ёшда\nМуҳаббат Каримовна — мактаб директори\nҚодир амаки — маҳалла қўмитаси раиси\nМурод, Санжар, Мамадали, Усмон — Нодирнинг тенгдошлари\nВоқеа шу кунларда, бизнинг орамизда бўлиб ўтмоқда.\nВақт алламаҳал бўлиб қолган, шом азонининг айтилганига ҳам ярим соатлар чамаси ўтди. Кун бўйи шаҳар кезиб, тирикчилик кўйида ҳориб-толган Нодир, қўлидаги хитой халтасига топган насибасини жойлаб уйига қайтмоқда. Унинг ёши 13 да бўлса ҳам, баъзи бир катта одамлар аранг эплаб кун кўраётган бир вақтда, бутун бошли оила аравасини судраб келади. Нодир умрида бирон марта спорт тўгаракларига бормаган, ўқишда ҳам аъло баҳога ета олмайди, жуссасини ҳам паҳлавонларникига солиштириб бўлмайди, лекин шундай бўлишига қарамай, у оила бошқаради.\nНодирлар етим эмас, ойиси билан дадаси тирик, фақат улар Россияда, катта пул ишлагани кетишган, яқинда икки йил бўлади.\nНодир лим тўла «Бус»да тебрана-тебрана Амир Темур шаҳарчасининг охирги бекатига етиб келди. Чала битган икки хонали уйларига кириб борганида, атрофни қоронғулик чулғаган эди.\nУкалари югуриб қарши олишди. Кечгача акасини соғинишганиданми, хар куни уни сабрсизлик билан кутишади, кўргач эса терисига сиғмай қувонишади. Катта укаси кела солиб бугунги янгиликлардан ҳабардор қилди;\nНозим — Ака, бизникига мактаб директори келди, эртага мактабга борармишсиз, яна ҳалиги монтёр амаки ҳам келиб кетди. Бизларни роса уришди, агар пул тўламасанглар токни узиб кетаман, — деб айтди.\nБу орада Салима ҳам чиқиб келди. Нодирнинг қўлидан халтани олар экан, укасини мақтади.\nСалима — Ўзимнинг укагинамдан айланай. Бахтимизга Худойим сени бизга бериб қўйганига шукрлар бўлсин.\nХалтани очиб кўргач, унинг ичидагиларни жойлашга уннади. Картошка, пиёз, озроқ помидор, тўртта нонвой нони. Уларнинг асосий тирикчилик рациони. Гўшт каттароқ байрамларда, шунда ҳам нари борса ярим килогина олинади.\n— Нонни кўпроқ олсанг бўларкан, хозир ейилса, эрталабга тугаб қоляпти, укаларинг кун бўйи кўзи кўчада, сени кутишади, овқат кўзларидан ўтади.\nНодир — Бирон тайин иш бўлганда яхши бўларди. Ҳали у ёққа, ҳали бу ёққа ўзимни урганим билан фойда чиқмаяпти. Бир нонвой иш бераман деганди, пул бермаса ҳам 10 та нон берармиш. Уни ҳам аввалига 4 тадан, бир ҳафта ишлагандан кейин ҳаммасини, агар ишим ёқса.\nСалима – Мен ҳам бирон иш излаб кўрсаммикан, сенга озроқ ёрдам бўлармиди? Ҳаммамиз бир сенинг елкангга ўтириб олсак, сенга жабр бўляпти.\nНодир — Йўқ, унда Нозим билан Сардорнинг куни кўчада қолади. Унингсиз ҳам укаларим қорни нонга тўймай катта бўлишяпти.\nСалима— Сенга айтмай дегандим, бошқа кимга ҳам айтардим. Нариги маҳаллада яшайдиган бир амаки, Россияда дадамизни кўрган экан. Озгина чидаб туришсин, энди бир ишнинг бошини тутдик, насиб қилса яна бир-икки йилда пуллик бўлиб борамиз, деганмиш. Аёли келиб айтиб кетди.\nНодир — Озроқ пул бериб юбормабтими?\nСалима — Йўқ, хозирча топгани ейишга, турар жойга аранг етармиш.\nНодир — Ундай бўлса қайтиб келишса ҳам бўларди. Янги бозордаги дўконларга савдо қилгани одам сўрашяпти, каттароқ одам бўлса ишонишади. Дадам билан мен савдо қилган бўлардик, ойимга ҳам бирон иш топиларди.\nСалима — Эртага мактабга ҳам бир учраб кетгин, директор опа, бормаса участковойга ёзиб бераман, қора тизмага тушиб қолади, деяпти.\nНодир — Қодир амаки ҳам кўчада тўсиб олиб анча гапирди, бу кетишингда кўча боласи бўласан, ўқишинг керак, одам бўлишинг керак, дейди. Укаларимни ким қарайди десам, ота-онангга хат ёзиб чақиринглар, бўлмаса милиция орқали излов соламиз, деди.\nСалима — Чарчагандирсан, чой ичиб олгач, ётиб дамингни ол, эртага бир гап бўлар.\nКеч куз бўлганидан ҳаво анча салқин, шунинг учун Нодирлар ечинмай ухлашади. Салима бошқа хонада, укалари эса Нодир билан етишади. Ҳар оқшом укалари Нодирдан эртак айтиб беришни сўрашади, эртак қаҳрамонлари эса ўзларининг оиласи, дадалари кўп пул ишлаб келгандан кейин бахтли турмуш кечирган оила ҳақида бўлади.\nҚўшнининг хўрози қичқириғидан уйғонган Нодир, кўзларини ишқалаб очди, укалари совуқдан жунжикиб бир-бирининг пинжига кириб кетишибди. Нодир уларнинг устига тўшак ташлади. Юз-қўлини ювгач, чой қўйди, нон идишга қараган эди, у ерда иккитагина нонвой нони бор экан. Агар у чой ичса, яна укаларига нон етмай қолиши мумкин. Майли кўчадан бирон нарса топиб ер.\nНодир ташқарига чиқди. Қўшни билан ўртадаги девор ёмғирлардан ювилиб бир чети ағанай деб қолибди. Қиш бошланиб қолса, кейин қўл тегиши амри-маҳол, озроқ ғишт бўлганда, кеч келса ҳам укалари билан амаллаб қўярмиди.\nУ мактаб томон йўл олди. Агар ҳозир бормаса, яна директор келиб опаси билан укаларини хижолат қилади. Нодирга қолса, у ҳам мазза қилиб мактабда ўқирди, тенгдошлари билан копток тепарди, топ-тоза мактаб формасини кийиб яйраб юрган бўлмасмиди…\nНодир мактаб дарвозасига яқинлашганда синфдош дўстлари Мурод, Санжар, Мамадали, Усмон ва яна бир неча болалар чопқилаб юришар, кимдир копток юмалатиб, бақир-чақир авжида эди.\nНодирни кўришгач, болалар унинг олдига югуриб келишди.\nМурод – Оғайни ўқишга келяпсанми, китобларинг йўқ-ку. Синф раҳбаримиз Нодир синф кўрсаткичларини орқага тортяпти, агар ўқимаса ариза ёзиб кетсин деганди, участковой рўйхатига олиб қўярмиш.\nМамадали — Ўртоқ, ўқиганинг яхши, келажакда барибир билим керак бўлади, ҳеч бўлмаса 9 синф хужжатларини олишинг керак-ку.\nУсмон — Қаранглар, биз томонга директор келаяпти, болалар қочиб қолинглар. Зумда қий-чув қилиб юрган мактаб ўқувчилари кимиси синф хоналарига, кимдир эса директор кўзидан четроққа ўзини олди.\nМуҳаббат Каримовна — Келиб яхши қилибсан, бугун ҳам келмасанг ҳужжатларингни ИДН га топшираман деб тургандим. Бир сени деб, бутун бошли синфингнинг кўрсаткичлари пастлаб кетяпти. Дўстларингдан неча марта айттирдим, сен кўчадан нари келмайсан.\nОта-онангни чақиртириб, мажлисда хўп одобингни бериб қўйиш керак экан. Хозир мен билан юр, хонамда сен билан бафуржа гаплашиб олай.\nДиректор хонасига кирар экан, Нодир ҳали нима дейишини билмасди, ҳатто қочиб қолишни ҳам ҳаёлидан ўтказганди, бироқ бугун бўлмаса, эртага ҳам шу ҳолат такрорланишини ўйлаб кўргач, ноилож киришга мажбур бўлганди.\nДиректорнинг саволларига бирма-бир жавоб берар экан, Муҳаббат Каримовнанинг ғазаби пастлаб, мулойим сўзлай бошлади.\nМуҳаббат Каримовна — Гапингга қараганда, шаҳарда қариндош-уруғларинг йўқ, ота-онанг икки йилдан бери Россияда, укаларингнинг мактаб формасига, китоб-дафтарларига пулинглар йўқ, — шундайми? Хозир ҳам сен ўқиш учун эмас, мажбур бўлганингдан мактабга келгансан?\nУнда бундай қиламиз. Бугун шанба, сенга жавоб. Ишларингни битириб, душанбадан чиройли бўлиб мактабга ўқишга кел. Укаларингни ҳам мактабга олиб келасан, улар учун ҳам бир амаллаб иложини топарамиз.\nНодир директор хонасидан чиқар экан, қулоқларига ишонмасди. Наҳот ҳаммани зир титратадиган Муҳаббат Каримовна шундай мулойим ва меҳрибон аёл бўлса.\nРоссия шаҳарларидан бири\nЧеккароқ қишлоқда жойлашган дачаларнинг бирида Қирғизистондан келган ўзбек оиласи ҳийладан бери яшаб келади. Оила бошчиси 40— 45 ёшлардаги ўрта бўйли, қорачадан келган, озғингина киши.\nТайин бир касби бўлмаганидан, аввалига нима иш тўғри келса бажариб юрди. Ҳаммоллик қилди, қурилишда ғишт, лой ташиди, вокзалда цемент туширди, қисқаси, қорни тўйса бўлди. Кейинчароқ, бир одамнинг дачасида ҳам қоровуллик, ҳам боғбонлик ишини топгандан кейин, озроқ қарз кўтариб, хотинини ҳам чақириб олди. Унинг фикрича, хотини ҳам бировнинг боласини боқса ёки бирон ошхонада идиш ювувчи бўлиб ишласа ҳам, бир-икки йилда оёққа туриб олишади, сўнгра ишлар юришиб кетса, каттароқ пул тўплаб, юртидаги чала битган уйини тиклайди.\nОдамларнинг айтишига қараганда, Россияда бой бўлиб кетиш жуда осон, фақат ўша ишни топа олса бўлгани экан. Баъзи бир қирғизистонликлар Россияда кафе-ресторанлар қурганмиш, кимдир бозорларда бир неча контейнерларни сотиб олиб, бировларни ишга ёллар эмиш. Ўшалар бояги айтган ишни топа билганлар бўлса керак.\nТўғри, бунинг учун энг аввало тил билиш керак, ишни юргизиш учун билими ҳамда киссада қанчадир пули ҳам бўлиши лозим, бироқ бу нарсани кўпчилик тан олишни хоҳламайди. Уларнинг фикрича эплаб Россияга етиб олса бўлгани, у ёғи ўз-ўзидан амалланиб кетаверади.\nУсмонжон ҳам ҳуди шундай фикр қилган. Россияга иш излаб келган танишлари жуда кўп мақтанишган, мабодо келмоқчи бўлсанг иш ҳам, турар жой ҳам топишга ёрдамлашамиз дейишганди.\nОзроқ қарз кўтариб Екатеринбург деган жойга етиб борганда, ёрдам ваъда қилган танишларининг ўзлари ҳам, бугун еса эртага нима бўлишини билмайдиган ҳолатда экан. Нима сабабдан ваъда қилдинглар деса, йигитлик ориятидан, паст кетгимиз келмади, — деб жавоб қайтаришди.\nШундан сўнг Усмонжон ўз аравасини ўзи судраганча, улардан ажралиб кетганди. Бошда айтгандай, нима иш дуч келса қилиб, ризқини териб юрди.\nУч-тўрт ой деганда бир ўрис одам билан танишиб қолди. У бир дўстига дала ҳовлиси учун қоровул кераклигини айтиб, ўша жойга кузатиб ҳам қўйди. Ҳовли эгаси Усмонжонни кўргач, бундай одам ўғирлик ва зиён етказишга қодир эмас, — деб, уни ишга ёллади.\nҚоровуллик билан бирга боғбонлик ва ҳовли ишларини ҳам юргиза бошлагач, Усмонжоннинг қорни овқатга тўйиб, анча-мунча ҳаммомга ҳам тушадиган бўлганди. Шундан сўнг хотинини ҳам чақиртирди, уй эгаси бўлажак ойлик ҳаққидан озроқ қарз ҳам бериб турганди. Аёли ҳам келди, бироқ, Усмонжон ўйлагандай хотинига иш топилмади. Қишлоқдагиларга бола боғча аёл керак эмас экан. Шаҳарга бориб ишлаб келиш учун ҳам вақт, ҳам йўлкира керак. Унинг устига яхши тил билмаган, ҳужжатлари нобоп одамга биров ишониб на боласини ва на пуллик ишига яқинлаштирмас экан. Шундай қилиб хотини эрининг кирини ювиб, овқатига қараб, кун ўтса бўлди ҳисобга тушиб қолганди. Бир киши учун аталган ойлик маоши энди икки кишини боқарди, яхшиямки ётоқ жойи текин, бўлмаса тез кунда кўчада қолишармиди?\nБаъзи-баъзида эр-хотинлар юртида қолган тўрт норасида гўдакни эслаб қолишади. Хотини озроқ йиғлаган кунлари ҳам бўларди, аммо дадил отланиб йўлга чиққани юрак дов бермасди. Бир томони йўл ҳаражати оғир бўлса, иккинчи томондан, қўни-қўшниларга бир халта пул билан келишини мақтаниб қўйганлиги уни шаштидан қайтариб турарди.\nМактаб директори Муҳаббат Каримовна махалла қўмитаси раиси Қодир амаки билан Нодирлар оиласи ҳақида суҳбатлашмоқда.\nМуҳаббат Каримовна – хатомизни тан оламан, улгуриш, кўрсаткич деб, баъзида тирик одамларни кўрмай қоламиз. Нодирни ҳам оддий прогулчи деб ўйлаб юргандим. Кеча уй шароитини, бугун эса ўзи билан суҳбатлашгандан кейин фикримни ўзгартирдим. Чиндан ҳам уларга осон эмас экан. Биргалашиб уларга қандай ёрдам бера олишимизни маслаҳат қилиб олсак яхши бўларди.\nМактабнинг шароити оғир ҳамда ярим етим болалар учун аталган фондидан уларга мактаб формаси ва китобдан ёрдам уюштирсак, сиз ҳам ўз томонингиздан бирон нарса ўйлаб кўрсангиз.\nҚодир амаки — Хозирги пайтда бирон нарса дейиш қийин, ҳамма тирикчилик билан овора. Аммо нима бўлганда ҳам уларнинг ота-онаси номаъқул иш қилиб юришибди.\nЎша томонга кетгандан буён ҳали сариқ чақа ҳам жўнатишгани йўқ. Янаям тирик қўйган бандасини, Худойим қуруқ қўймас экан. Шу тўрт норасида гўдакнинг куни қандай ўтганига мен ҳам баъзида ҳайрон қоламан. Рост ишинг юришмабди, қайтиб келавер, ҳеч бўлмаса бола-чақанг кўзингда бўлади-ку, ахир.\nМайли мен маҳалла фаоллари билан маслаҳат қилиб кўрай, бироз пулданми, кийим-кечакданми, ишқилиб нимадир ўйлаб топармиз. Лекин нима бўлганда ҳам, уларнинг ота-онасини қайтаришга уриниб кўриш керак. Кўрган-билганлар бор экан.\nНодир мактаб директорининг ёнидан чиққач, мактаб биносига суқ билан тикилиб қаради. Ўқувчилар дарсда бўлганлиги сабаб, мактаб ҳовлиси сув қуйгандай жимиб қолган, фақат фаррош аёлгина эриниб, майдончадаги хазон ва қоғоз парчаларини катта супурги билан тозаларди.\nЭнди яна бир катта муаммо, электр қарзини тўлаш керак.\nКўпчилик қўшниларнинг симини узиб кетишибди, мабодо уларникини ҳам узса, кейин улатиш учун ҳам пул тўлаш керак экан. Нодирларда эса бунга имкон йўқ. У яна дадаси ва ойисини эслади, ҳеч бўлмаса мана шунга пул жўнатишса ҳам майли эди. Нодир жуда қийналиб кетган, лекин ҳеч кимга айта олмайди. Айтганда ҳам нима ўзгаради, ким мана буни бирон камчилигинга ишлатарсан деб 50-100 сўм берармиди?\nЭнди камига мактабининг ғалваси. Бормаса ҳам бир бало, борса тирикчилик нима кечади. Эээ, Аллоҳга таваккал, душанбагача бир гап бўлар… Нодир шу ўйлар билан яна кундалик ишларига уннаб кетди.\nМуҳаббат Каримовна Нодирнинг синф раҳбарини чақириб, ҳийла таъзирини бериб қўйди. Синф раҳбари ҳар бир ўқувчисининг турмуш шароитини ўрганиб, ўқишини назорат қилиб туриши керак. Нодирнинг шунча вақтдан бери ўз ёғига қовурилиб юрганини наҳот синф раҳбари билмаса. Шу баҳонада бошқа синфларни ҳам текшириб қўйиш керак.\nДарсдан сўнг мактаб ота-оналар қўмитасининг раиси бир ёш ўқитувчи кўмагида Нодирнинг укаларига мактаб формаси, баъзи бир ўқув қуроллари ҳамда китоб-дафтарлар солинган қутичани етказиб беришди. Болаларнинг қувончини таърифлашга сўз топилмасди.\nМаҳалла қўмитаси аъзолари раис бошчилигида маҳалладан баҳоли қудрат кўмак тўплашди. Кимдир очиқ кўнгил билан атаганини берса, баъзилар, — ўзимиз ҳам ошиб— тошиб кетмаяпмиз, ота-онаси тирик, болаларини боқиб олсин, — деганлар ҳам бўлди. Ундайлардан ҳеч нарса талаб қилинмади. Тушган маблағни шундайгина бериб қўймасдан, керакли нарсани олиб беришликни маслаҳат қилишди. Жумладан, электр токи қарзини ҳамда бир-икки қоп бўлса ҳам кўмир олинса, мақсадга мувофиқ бўлишини айтишди.\nНодирларнинг ота-онасини Россияда учратган қўшниси, уларнинг каерда ва қандай топишликни тушинтириб берди.\n«Кўпдан қуён қочиб қутулмас» ёки «Маслаҳатли тўй тарқамас» деганларидай, бир оиланинг мушкули, бироз бўлса-да, кўпчиликдан чекинди.\nҲа, бир оиланинг, лекин атрофимизда бундай оилалардан яна қанчаси бор экан?...\n© Баҳодир Шералиев


Мустафо Байрамов: «Бухорода очко олишга ҳаракат қиламиз» | "NAVBAHOR" FUTBOL JAMOASINING RASMIY WEB SAHIFASI\nМустафо Байрамов: «Бухорода очко олишга ҳаракат қиламиз»\n«Навбаҳор» мураббийлари «Машъал»га қарши жавоб учрашувида асосий таркибнинг бир қатор футболчиларининг хизматларидан фойдалана олишмади. Айнан шу жиҳат якунда наманганликларнинг зарарига ишлади. Учрашув якунига етгач «лочинлар» бош мураббийи Мустафо Байрамовнинг фикрларига қулоқ тутдик.\n- Бугунги мағлубиятни нима билан изоҳлайсиз?\n- Шогирдларимни ўйини умуман ёқмади. Бугун футболчиларнинг ҳаракатидан қониқмадим. Майдондаги таркиб жароҳат олган ўйинчиларнинг ўрнини билинтирмаслиги лозим эди. Нима бўлганда ҳам «Навбаҳор» ўз обрўсига эга жамоа саналади. «Машъал» гарчи биринчи лигада иштирок этаётган бўлса ҳам, яхши жамоа бўлиб шаклланган. Муборакликлар деярли уч йилдан бери ушбу таркиб билан ҳаракат қилишмоқда. Бу жиҳат ҳам меҳмонларнинг фойдасига хизмат қилди.\n- Дастлабки учрашувда «Навбаҳор» мағлуб бўлганди. Нима сабабдан бугун асосий таркибни ярми қайдномага киритилмади?\n- Асосий таркибнинг беш нафар аъзоси жароҳат олганди. Рўзимбой Аҳмедов, Леонид Кошелев, Абдумажид Тоиров, Абдураззоқ Жўраевлар айнан жароҳат туфайли жамоага ёрдам бера олишмади. Қолаверса, Акрам Бахриддиновни ҳам майдонга тушиши сўроқ остида турганди. Ярим ҳимоячимизнинг ҳарорати баланд бўлгани учун иккинчи бўлимда алмаштиришга мажбур бўлдим. Собир Ҳамидов ҳам бироз бетоблиги боис захирадан сафга қўшилди. Таркибдаги йўқотишлар туфайли майдонга ёшларни туширишга мажбур бўлдик. Шундай бўлсада, олдимизга ғалаба қозониш вазифаси қўйилганди. Ахир мухлисларимиз учун тўп суришимиз лозим. Ўйндан аввал ҳам футболчиларга «Машъал»ни енгиб, аъло кайфиятда Бухорога йўл олиш кераклигини уқтиргандим. «Бухоро»да энидиликда бор кучимизни ишга солиб, керакли бўлган очколарни қўлга киритишга ҳаракат қиламиз. Ҳаёт бу билан тўхтаб қолмайди. Футболда шунақаси ҳам бўлиб туради. Шунчаки, ёшларимиз билдирилган ишончни оқлай олишмади. Улардан шундай ўйинлар орқали тажриба тўплаб акаларининг ўрнини муносиб тарзда тўлдириш талаб этилади.


ОФК Кубоги турнири 10 йил ўтиб Қаршига қайтди. «Насаф» - «Ахал» учрашувидан репортаж\nЧоршанба, 25 Август\nБугун, 25 август куни Қаршида ОФК Кубоги Марказий Осиё минтақаси финал баҳси доирасида Қаршининг «Насаф» жамоаси Туркманистоннинг «Ахал» клубини қабул қилмоқда. Ниҳоят, 10 йиллик танаффусдан кейин Қарши яна ОФК кубоги баҳси мезбонига айланди. Tribuna.uz мухбирларининг Қаршидаги «Марказий» стадион ва унинг атрофидан олиб бораётган репортажини кузатиб боринг.\nМарказий Осиё минтақаси ғолиблиги учун баҳс\nРўзиқул Бердиев бошқарувидаги «Насаф» Душанбеда ўтган гуруҳ босқичида «D» квартетини ғолиб сифатида якунлаб, тўғридан-тўғри чоракфиналга йўлланма олган эди. Марказий Осиё клублари жам бўлган «С» гуруҳида эса «Ахал» 1-ўринни эгаллаб, Қарши клубига рақиб бўлди. Туркманистонда пандемия сабабли футбол учрашувлари ўтказилмаётгани сабабли ОФК Марказий Осиё минтақаси ғолибини аниқлаб берадиган минтақавий финал ўйини – ОФК кубоги чоракфинал баҳсини Қашқадарёда ўтказишга қарор қилди. Бир ўйиндан иборат плей-офф тўқнашуви жамоалардан бирига яримфинал йўлланмасини тақдим этади.\nКим қандай таркибда?\nЖамоалар таркиби эълон қилингач, туркманистонликлар сафида Арсланмират Аманов йўқлиги маълум бўлди. Рўзиқул Бердиев мураббийлигидаги таркиб эса йўқотишларсиз эди.\n25 август (чоршанба)\nОФК Кубоги. Чоракфинал (Минтақавий финал).\n«Насаф» - «Ахал» (Туркманистон)\nБош ҳакам: Муҳаммад Ал Хоиш (Саудия Арабистони)\n«Насаф»: 1.Умиджон Эргашев, 4.Ҳусниддин Алиқулов, 8.Дилшод Саитов, 10.Баҳром Абдураҳимов, 19.Ҳусайн Норчаев, 22.Акмал Мозговой, 34.Шерзод Насруллаев, 77.Ойбек Бозоров, 88.Марко Станоевич, 92.Умарбек Эшмуродов, 99.Андрий Калудерович.\nЗахирадагилар: 13.Азамат Соҳибов, 5.Ғолиб Ғайбуллаев, 7.Дониёр Нарзуллаев, 15.Жўрабек Маннонов, 20.Суҳроб Нуруллоев, 28.Сардор Саъдуллаев, 50.Шоҳмалик Комилов, 70.Абубакр Ризо Турдалиев, 71.Жасур Жумаев.\n«Ахал»: 1.Расул Чориев, 3.Гурбангули Аширов, 5.Абди Башимов, 7.Эльман Тагаев, 9.Мирза Бекназаров, 10.Гурбан Аннаев, 14.Мейлис Диниев, 21.Расул Ҳожаев, 23.Хошгелди Хожовов, 29.Сердар Гелдиев, 71.Ата Гелдиев.\nЗахирадагилар: 16.Овезмират Овезмирадов, 4.Соҳбет Аланнуров, 6.Арзувгули Сапаргулиев, 11.Дидар Дурдиев, 12.Ибрайим Маммедов, 13.Шоҳрат Суюнов, 17.Амир Гурбани, 20.Пирмират Султанов, 26.Нуриагди Муҳаммедов, 70.Шоҳназар Тиркишов.\nКатанец ва Эрматов ҳам Қаршида\nҚаршидаги ўйин мухлисларсиз ўтаётган бўлса-да, баҳсни ёритиши учун ўнлаб ОАВ вакиллари етиб келишган. Қолаверса, Ўзбекистон миллий жамоасида иш бошлаши кутилаётган словениялик мураббий Сречко Катанец ва ЎФА биринчи вице-президенти Равшан Эрматов ҳам учрашувни кузатиш учун етиб келган.\n10 йил аввалги зафарли юриш такрорланадими?\nҚайд этиш жоиз, «Насаф» сўнгги марта 2011 йилда ОФК Кубоги финалини ўзида қабул қилган ва унда «Кувайт СК» жамоасини мағлуб этиб, мусобақа ғолибига айланганди. Орадан 10 йил ўтиб, Қарши клуби турнир чоракфинал баҳсини ўз майдонида қабул қилмоқда. «Ахал» мағлуб этилса, Бердиев жамоаси кейинги минтақалараро яримфинални ҳам Қаршида ўтказади. Клуб 10 йил аввалги зафарли юришини такрорлаш учун жуда яхши имкониятга эга.\nХабар тўлдирилмоқда (#Online)


Ривожланиш динамикаси » "Хатирчи пахта тозалаш" АЖ\nБош сахифа » Ривожланиш динамикаси\n1. Мазкур Концепциянинг мақсади республиканинг пахта ва ёғ-мой саноатини 2020 йилгача бўлган даврда асосий ривожлантиришининг ягона сиёсати стратегиясини аниқлашдан иборат.\nПахта ва ёғ-мой саноатини ривожлантириш Концепциясининг асосий вазифалари қуйидагилар:\n- иқтисодиётнинг асосий тармоқлари ва соҳаларини, экспортёрларини, тўқимачилик маҳсулотлари ишлаб чиқарувчиларни ва аҳоли талабларини қондириш учун мамлакатни иқтисодий ривожланиши манфаатида, пахта толасини, пахта линтини,\n- техник ҳамда уруғлик чигитни ва ёғ-мой маҳсулотлари ишлаб чиқаришни таъминлаш;\nпахта ва ёғ-мой саноати корхоналарини модернизациялаш ва қайта техник жиҳозлаш, пахта маҳсулотлари, пахта ёғи ва ёғ-мой маҳсулотлари сифатини оширишни таъминлайдиган замонавий самарали технологияларни ва илмий ишланмаларни жорий этиш;\n- пахта хом ашёсини қабул қилиш ва қайта ишлаш, сақлаш ва маҳсулотларни жаҳон стандартларига риоя қилган ҳолда экспорт қилиш тизимини такомиллаштириш ва автоматлаштириш;\n- ишлаб чиқариш барқарор ҳажмларини сақлаш, ёғ-мой маҳсулотлари ассортиментини кенгайтириш, унинг рақобатбардошлигини ташқи ва ички бозорларда оширилиши, соҳанинг экспорт салоҳиятини кескин ўсишини таъминлаш;\n- ишлаб чиқарилаётган маҳсулотларнинг таннархини камайтириш ва ишлаб чиқаришдан ҳоли харажатларни оптималлаштириш;\n- пахта техникаси ва технологияларини жаҳон даражаларида ривожланишига эришиш учун ҳамкор илмий, лойиҳалаш, конструкторлик ташкилотлари ва машинасозлик корхоналари ҳаракатларини координациялаш ва салоҳиятларини бирлаштириш;\n- соҳада янги иш жойларини яратиш, хавфсиз экологик ишлаб чиқаришни ташкил этиш, шунингдек пахта соҳаси ходимларини тайёрлаш ва малакасини ошириш;\n- ҳамкор соҳалар учун, шу жумладан кичик ва ўрта бизнес ривожи учун, материал техник базани шакллантириш.\n2. Концепцияни амалга ошириш ва ривожланишнинг қуйидагилардан иборат бўлган асосий тамойиллари аниқланди:\n- саноатнинг, таълимнинг, илмнинг бирлиги ва уларнинг соҳани ижтимоий- иқтисодий ривожланишига йўналтирилганлиги;\n- молиявий ресурсларни Концепциянинг устувор йўналишларида жалб этилиши;\n- пахта хом ашёсини дастлабки қайта ишлаш ҳамда ёғ-мой саноати тизимида рақобатбардош техника ва технологияларни яратиш ва жорий этиш;\n- ишлаб чиқарилаётган маҳсулотларнинг халқаро сифат талабларига мувофиқлиги;\n- пахтани дастлабки қайта ишлаш, ёғ хом ашёларини қайта ишлаш бўйича мазкур соҳада илмий тадқиқотларнинг илгарилаш суръатларини таъминловчи ва соҳавий муаммолар вазифаларини ҳал этишга қодир бўлган етакчи илмий и таълим муассасаларини қўллаб қувватлаш;\n- пахта соҳасида ва пахта маҳсулотлари реализацияси бозорида халқаро хамкорликни ривожлантириш;\nтайёрланаётган мутахассисларда глобал фикрлашни, билимдонликни ва профессионализмни шакллантириш.\n3. Белгиланган мақсадларга эришиш соҳадаги таркибий ўзгаришлар, харакатдаги корхоналарни техник янгиланиши ва модернизацияланиши, хорижий инвестицияларни жалб қилиниши билан янги замонавий ишлаб чиқаришларни ташкил этиш, ишлаб чиқаришни бозор механизмлари билан йўлга қўйиш биланбоғлиқ масалаларни ҳал этилишини назарда тутади.\nКонцепцияни реализация қилишда мавжуд ишлаб чиқариш фондларидан фойдаланилади, тўғридан тўғри хорижий инвестициялар жалб қилинади.


Туркманлар ўзига янги президент сайлади\n11 февраль куни Туркманистон тарихида илк бор олти номзод иштирокида президент сайлови бўлиб ўтди. Сайлов Ашхобод вақти билан эрталабки саккизда бошланиб, кечқурун соат олтида тугади.\nТуркманистон Марказий сайлов комиссияси кундуз соат 12 да ялпи сайловчиларнинг учдан иккиси, яъни 66 фоизи, соат 17 да эса 94 фоизи овоз бериб бўлгани ҳақида маълумот тарқатди.\nШунга қарамай, мустақил манбалар президент сайловида фуқароларнинг фаол қатнашмагани ҳақида маълумот тарқатмоқда.\n“Мен тўққизта сайлов участкасига бордим. У ерда одам оз эди. Сайлов комиссияси вакиллари кўчама-кўча юриб, агар кимда-ким сайловга келмаса, у ойда бериладиган олти кило ундан маҳрум бўлишини айтиб юрибди. Сайлов қутилари шишадан ясалган. Шиша қутилар ичидаги сайлов варақалари сони кўп эмаслиги шундоқ кўриниб турибди”, - дейди сайловчилардан бири.\n“Озодлик”нинг Туркманистондаги мухбири Холмурод Қиличдурдиев илгари мамлакатда сайловларда байрам руҳи бўлгани, бу сафар эса ундай эмаслигини маълум қилди.\nАммо Туркманистон телевидениеси сайлов кўтаринки руҳда ўтаётгани ҳақида кетма-кет репортажлар бериб турди.\n“Сайловга келган одамлар юзларида шодлик. Ҳар ким ўзи муносиб кўрган номзодга овоз бермоқда. Биз ҳам бугун эрта саҳардан сайловга келиб, ўзимиз маъқул кўрган номзод учун оиламиз билан овоз бердик”, - дейди ТВ орқали чиқиш қилган сайловчилардан бири.\n“Озодлик”нинг Ашхободдаги мухбири сайлов кабиналарида сайлов варақасини тўлдириш учун ручка эмас, қалам қўйилгани, бу эса белгини ўчирғич билан ўчириш учун яхши имконият эканини маълум қилди.\n“Сайловчилар номи ҳам рўйхатларда қалам билан ëзиб қўйилмоқда. Ҳар бир сайлов комиссияси фаоли ўчиргич билан таъминланган”, - дейди мухбир.\nШунингдек, сайловда бир кишининг бир неча одамга овоз бериш ҳолатлари кузатилган.\nТуркманистондаги сайловда қатнашган 6 номзод орасида муваққат президент Қурбонқули Бердимуҳаммедовнинг ғалабага эришиш имконияти кўп экани тахмин қилиняпти.\nТуркман мухолифатининг сайловда иштирок этишига йўл қўйилмади.\nТуркманистоннинг собиқ ташқи ишлар вазири Авди Қулиев 11 февраль кунги сайловни тан олмаслигини билдирди.\n“Бу сайлов қонуний эмас. Бу халқнинг сайлови эмас. Менимча, бир йилнинг нари-берисида Туркманистонда яна қайтадан сайлов ўтказилади”, - дейди А.Қулиев.\n“Ўзбекистон ташаббуси – Лондон” ташкилоти раҳбари Шоҳида Ёқуб сайлов Туркманистонда ўзгариш ясашига шубҳа билан қарайди.\n“Қандайдир кичик ўзгаришлар бўлиши мумкин, аммо бу катта сиëсий ўзгаришларга олиб бормайди. Туркманистон авторитар давлат бўлиб қолаверади”, - дейди Ш.Ёқуб.\nШ.Ёқуб Туркманистонда вазият ўзгариши Ўзбекистондаги сиёсий жараёнларга таъсир этмаслигини айтар экан, сўзининг исботи сифатида икки йил олдин Қирғизистонда бўлган “рангли инқилоб” Ўзбекистон учун сезиларсиз ўтгани, қайтага мамлакатда тазйиқлар авж олганини таъкидлади.\nТуркманистон ташқарисида яшовчи туркманистонликлар ўз фуқаролик бурчини амалга ошира олмади. Аммо улар бу жараённи диққат билан кузатиб борди.\nТуркманистонликлар авторитар ҳукмдор Сапармурод Ниёзов ўлимидан кейин ўтказилаётган бу сайлов мамлакатга сиёсий юмшоқ иқлимни юзага келтиришига умид қиляпти.